
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Α.Ε. 20170 (1) 

Επικύρωση της απόφασης 78/1987 του Διοικητικού Συμβουλίου της 

Δ.ΕιΥ.Α.Ρ. 

Ο ΝΟΜΑΡΧΗΣ ΔΩΔ/ΣΟΥ 
Έχοντας υπόψη: 

1) Την απόφαση του Δ. Συμβουλίου της ΔΕΥΑΡ 78/1987 που δια¬ 
βιβάστηκε στη Νομαρχία, με το έγγραφο 1025/29.10.87. 

2) Τις διατάξεις του άρθρου 21 του Νόμου 1069/1980 του Δ.Κ.Κ. 
(Π.Δ. 76/1985), αποφασίζουμε: 

Επικυρώνουμε την 78/1987 απόφαση του Δ.Σ. της ΔΕΥΑΡ που 
αφορά τον Κανονισμό Λειτουργίας και Διαχείρισης της Δημοτικής Επι¬ 
χείρησης Υδρεύσεως και αποχετεύσεως Ρόδου. 

Η παρούσα, με το συνημμένο Κανονισμό, να δημοσιευθεί στην Εφη¬ 
μερίδα της Κυβερνήσεως. 

Ρόδος, 27 Νοεμβρίου 1987 
Ο Νομάρχης 
ΙΩ. ΜΑΧΑΙΡΙΔΗΣ 

Κανονισμός Λειτουργίας και Διαχειρίσεως 

της Δημοτικής επιχειρήσεως Υδρεύσεως - Αποχετεύσεως Ρόδου 

Κεφάλαιο Α.' 

Γενικές Διατάξεις 
Άρθρο 1 

Σύνταξη - έγκριση - εφαρμογή - τροποποίηση - συμπλήρωση Κανονι¬ 
σμού 

1. Η σύνταξη, έγκριση και εφαρμογή του παρόντος Κανονισμού Λει¬ 
τουργίας και Διαχειρίσεως της Δημοτικής Επιχειρήσεως Υδρεύσεως 
και Αποχευτεύσεως Ρόδου (Δ.Ε.Υ.Α.Ρ.) προβλέπεται από τη διάταξη 
του άρθρου 21 παράγραφος 1 του Νόμου 1069/1980 «περί κινήτρων 
δια την ίδρυσιν επιχειρήσεων υδρεύσεως και αποχετεύσεως». 

2.0 Κανονισμός αυτός μπορεί να τροποποιείται ή και να συμπληρώ¬ 
νεται, εφόσον επιβάλλεται αυτό από τις ανάγκες λειτουργίας της Επιχει- 
ρήσεως, κατά τη διαδικασία που προβλέπεται από το άρθρο 21 παρά¬ 
γραφος 1 του Ν. 1069/1980. 

Οι διατάξεις του Ν. 1069/1980, που διέπουν τη Δημοτική Επιχεί¬ 
ρηση Υδρεύσεως και Αποχετεύσεως Ρόδου, σύμφωνα με το Π.Δ. 526/ 
1981, κατισχύουν του παρόντος Κανονισμού. 

Άρθρο 2 

Αντικείμενο Κανονισμού 

Ο Κανονισμός αυτός ρυθμίζει τα θέματα, που αφορούν τη λειτουργία 
των υπηρεσιών της Δ.Ε.Υ.Α.Ρ., σε σχέση με τις αρμοδιότητες αυτών. 


όπως και τη διαχείριση της Επιχειρήσεως με βάση τους κανόνες της ιδι¬ 
ωτικής οικονομίας, τις λογιστικές αρχές που έχουν γίνει γενικά παραδε¬ 
κτές και τις διατάξεις του Ν. 1069/1980. 

Κεφάλαιο Β.' 

Διάρθρ.ωση της Επιχειρήσεως 

Άρθρο 3 

Διοικητικό Συμβούλιο - Εκπροσώπηση Επιχειρήσεως 

1. Το Διοικητικό Συμβούλιο της Δημοτικής Επιχειρήσεως Υδρεύ¬ 
σεως και Αποχετεύσεως Ρόδου διοικεί την Επιχείρηση αυτή και διαχει¬ 
ρίζεται την περιουσία και τους πόρους αυτής και αποφασίζει για κάθε 
θέμα που αφορά αυτή,· σύμφωνα με τις διατάξεις του Ν. 1069/1980 
και του παρόντος Κανονισμού. 

2. Ο Πρόεδρος ή σε περίπτωση κωλύματος αυτού ο Αντιπρόεδρος 
του Διοικητικού Συμβουλίου εκπροσωπεί την Επιχείρηση ενώπιον των 
δικαστηρίων και των άλλων αρχών και έχει γενικότερα τις αρμοδιότη¬ 
τες και εξουσίες που ορίζει ο Ν. 1069/1980 και ο παρών Κανονισμός. 

Άρθρο 4 

Γενικός Διευθυντής 

Ο Γ ενικός Διευθυντής της Επιχειρήσεως προΐσταται όλων των Υπη¬ 
ρεσιών αυτής και έχει τις αρμοδιότητες και εξουσίες που ορίζει ο Ν. 
1069/1980 και ειδικότερα ο παρών Κανονισμός. 

Άρθρο 5 

Υπηρεσίες της Δ.Ε.Υ.Α.Ρ. 

Οι υπηρεσίες της Δ.Ε.Υ.Α.Ρ. των όποιων προΐσταται ο Γενικός Διευ¬ 
θυντής αυτής είναι οι εξής: 

Διεύθυνση Τεχνικών Υπηρεσιών και 

Διεύθυνση Διοικητικής και Οικονομικής Υπηρεσίας. 

Άρθρο 6 

Νομικός Σύμβουλος 

1. Ο Νομικός Σύμβουλος της Δ.Ε.Υ.Α.Ρ. ασχολείται με τις κάθε εί¬ 
δους νομικές υποθέσεις της Επιχειρήσεως και επιδιώκει την εξασφάλιση 
της περιουσίας και των συμφερόντων, γενικότερα, αυτής. 

2. Ο Νομικός Σύμβουλος της Επιχειρήσεως είναι υποχρεωμένος να 
παρευρίσκεται στις συνεδριάσεις του Διοικητικού Συμβουλίου, κάθε 
φορά που προσκαλείται από τον Πρόεδρο ή τον Προεδρεύοντα αυτού. 

3. Στις υποχρεώσεις του Νομικού Συμβούλου της Επιχειρήσεως πε¬ 
ριλαμβάνονται επίσης: (α) Η γνωμάτευση αυτού για κάθε θέμα της Επι- 
χειρήσεως που τίθεται υπόψη του από τον Πρόεδρο ή Προεδρεύοντα του 
Διοικητικού Συμβουλίου ή το Γ ενικό Διευθυντή της Επιχειρήσεως. (β) 
Η νομική επεξεργασία των διακηρύξεων των διαγωνισμών, των κάθε 
μορφής συμβάσεων και συμφωνητικών της Επιχειρήσεως. (γ) Η παρά- 

στάση αυτού στα δικαστήρια και στις διάφορες επιτροπές ως πληρεξού¬ 
σιος δικηγόρος της Επιχειρήσεως και (δ) Η τήρηση των φακέλλων των 
δικαστικών υποθέσεων στη Γραμματεία της Επιχειρήσεως με την επο- 
πτεία του. 

4. Η ανάθεση των νομικών υποθέσεων στο Νομικό Σύμβουλο, η αί¬ 
τηση γνωματεύσεως ή νομικής επεξεργασίας των διακηρύξεων, συμβά¬ 
σεων κ.λπ. όπως και η πρόσκληση αυτού στις συνεδριάσεις του Διοικητι¬ 
κού Συμβουλίου γίνεται με σχετικό έγγραφο του Προέδρου ή Προεδρεύ- 
οντος του Διοικητικού Συμβουλίου ή του Γενικού Διευθυντή της Επιχει- 
ρήσεως. 

Άρθρο 7 

Εξωτερικοί Σύμβουλοι 

Η Επιχείρηση μπορεί να χρησιμοποιεί τις υπηρεσίες και άλλων εξω¬ 
τερικών συμβούλων, με ειδικές γνώσεις, όπως Οικονομολόγου, Τεχνι¬ 
κού, Χημικού, Προγραμματιστή δημοσίων σχέσεων, κ.λπ.,. όταν το 
απασχολούμενο από αυτή επιστημονικό και άλλο προσωπικό δεν έχει 
τις ειδικές αυτές γνώσεις, κατόπιν αιτιολογημένης αποφάσεως του Διοι¬ 
κητικού Συμβουλίου αυτής. Η χρησιμοποίηση τέτοιων ειδικών συμβού¬ 
λων θα γίνεται πάντοτε με σύμβαση αναθέσεώς έργου από τη 
Δ.Ε.Υ.Α.Ρ., που θα έχει προηγουμένως εγκριθεί από το Διοικητικό 
Συμβούλιο αυτής. 

Άρθρο 8 

Διεύθυνση Τεχνικών Υπηρεσιών 

Η Διεύθυνση Τεχνικών Υπηρεσιών συγκροτείται από τις ακόλουθες 
υπηρεσίες: 

- Υπηρεσία Υδρεύσεως. 

Γραφείο Παροχών Υδρεύσεως. 

Γραφείο Συντηρήσεως Δικτύου Υδρεύσεως. 

Γραφείο Έργων Υδρεύσεως. 

- Υπηρεσία Αποχετεύσεως. 

Γραφείο Συνδέσεων δικτύου αποχετεύσεως. 

Γ ραφείο Συντηρήσεως δικτύου αποχετεύσεως. 

■ Γραφείο Έργων Αποχετεύσεως. 

- Υπηρεσία Μηχανολογικού - Ηλεκτρολογικού. 

Γραφείο Αντλιοστασίων Υδρεύσεως. 

Γραφείο Αντλιοστασίων Αποχετεύσεως. 

Χυτήριο - Μηχανουργείο. 

Γραφείο Μηχανημάτων και Εξοπλισμού. 

- Υπηρεσία Εγκαταστάσεων Βιολογικού Καθαρισμού. 

Γραφείο Βιολογικού Καθαρισμού. 

Χημείο. 

Η Κατανομή των αρμοδιοτήτων κάθε υπηρεσίας στα αντίστοιχα γρα¬ 
φεία αυτής γίνεται με την ευθύνη του Προϊσταμένου κάθε υπηρεσίας. 
Την κατανομή αυτή γνωστοποιεί στον αρμόδιο Διευθυντή. 

Άρθρο 9 

Διεύθυνση Διοικητικής και Οικονομικής Υπηρεσίας 

Η Διεύθυνση Διοικητικής και Οικονομικής Υπηρεσίας συγκροτείται 
από τις ακόλουθες υπηρεσίες: 

- Διοικητική Υπηρεσία. 

Γραφείο Προσωπικού. 

Γραμματεία. 

- Οικονομική Υπηρεσία. 

Ταμιακή Υπηρεσία. 

Λογιστήριο. 

Μηχανογράφηση. 

Γραφείο Εσόδων. 

Γραφείο Πελατών. 

Γ ραφείο Προμηθειών. 

Υπηρεσία Αποθηκών. 

Η Κατανομή των αρμοδιοτήτων κάθε υπηρεσίας στα αντίστοιχα γρα¬ 
φεία αυτής γίνεται με την ευθύνη του Προϊσταμένου κάθε υπηρεσίας. 
Την κατανομή αυτή γνωστοποιεί στον αρμόδιο Διευθυντή. 

Άρθρο 10 
Μελέτες Έργων 

1. Οι μελέτες για τεχνικά έργα συντηρήσεως, βελτιώσεως και επε- 
κτάσεως των δικτύων υδρεύσεως και αποχετεύσεως, οι μελέτες για πα¬ 


ροχές υδρεύσεως οι συνδέσεις με δίκτυο αποχετεύσεως όπου χρειάζο¬ 
νται, όπως και οι μελέτες αρμοδιότητας Μηχανολόγου - Ηλεκτρολόγου, 
Βιολόγου - Μηχανικού ή Χημικού καταρτίζονται από το επιστημονικό 
τεχνικό προσωπικό της αντίστοιχης, κατά αρμοδιότητα, υπηρεσίας της 
Επιχειρήσεως. 

2. Οι ανωτέρω μελέτες ελέγχονται από το Διευθυντή Τεχνικών Υπη¬ 
ρεσιών. 

3. Ο Γενικός Διευθυντής, κατόπιν εισηγήσεως του Διευθυντή Τεχνι¬ 
κών Υπηρεσιών, εκτιμώντας τις υπηρεσιακές ανάγκες και την πραγμα¬ 
τική απασχόληση, σε δεδομένη χρονική περίοδο, του επιστημονικού τε¬ 
χνικού προσωπικού, μπορεί να αναθέσει την εκπόνηση μελέτης ή μελε¬ 
τών σε οποιονδήποτε από το ανωτέρω προσωπικό,· ανεξάρτητα από τη 
διοικητική θέση στην οποία υπηρετεί. 

4. Ο Γενικός Διευθυντής μπορεί να αναλάβει ο ίδιος την εκπόνηση 
κάποιας τεχνικής μελέτης ή και να αναθέσει την εκπόνηση αυτής στο 
Διευθυντή Τεχνικών Υπηρεσιών. 

5. Οι μελέτες εκτελέσεως τεχνικών έργων, για την εκπόνηση των 
οποίων η Επιχείρηση δεν διαθέτει τα κατάλληλα μέσα ή τον κατάλληλο 
και απαραίτητο τεχνικό επιστημονικό προσωπικό, ανατίθενται σε πρό¬ 
σωπα εκτός Επιχειρήσεως, σύμφωνα με τις οικείες διατάξεις της ισχύ- 
ουσας νομοθεσίας. 

6. Η σύσταση ιδιαιτέρου γραφείου ή υπηρεσίας μελετών στο μέλλον, 
όταν αυτό επιβάλλεται από τις πραγματικές υπηρεσιακές ανάγκες, που 
διαπιστώνεται με σχετική λεπτομερή εισήγηση του Γενικού και Τεχνι¬ 
κού Διευθυντή της Επιχειρήσεως προς το Διοικητικό Συμβούλιο το 
οποίο και αποφασίζει σχετικά, θα ανήκει στην αρμοδιότητα της Διευθύν- 
σεως Τεχνικών Υπηρεσιών. 

Άρθρο 11 

Επίβλεψη - Εποπτεία - Έλεγχος έργων 

1. Η επίβλεψη, η εποπτεία και ο έλεγχος των έργων που εκτελούνταϊ 
από τα συνεργεία της Επιχειρήσεως ασκείται από το επιστημονικό τε- 
χνικό'προσωπικό στη διοικητική αρμοδιότητα του οποίου υπάγεται το 
εκτελούμενο έργο. 

2. Η εποπτεία και έλεγχος των έργων και των μελετών που εκτελού- 
νται εργολαβικά ασκείται από το Διευθυντή Τεχνικών Υπηρεσιών, ενώ 
η επίβλεψη αυτών ασκείται από τον οριζόμενο με απόφαση του Διοικητι¬ 
κού Συμβουλίου της Επιχειρήσεως. 

Κεφάλαιο Γ’ 

Γενικός Διευθυντής της Επιχειρήσεως 
Άρθρο 12 

Επιμέλεια - Εισηγήσεις - Αποφάσεις και άλλες αρμοδιότητες και εξου- 

σίες 

1. Ο Γενικός Διευθυντής της Επιχειρήσεως προΐσταται όλων των 
υπηρεσιών της Επιχειρήσεως, εξασφαλίζει την ομαλή λοειτουργία της 
και φροντίζει: 

(α) Για την εκπλήρωση του σκοπού, για τον οποίο συστήθηκε η Επι¬ 
χείρηση. 

(β) Για την κατάρτιση του ετήσιου προγράμματος κατασκευής, επε- 
κτάσεως και συντηρήσεως των δικτύων υδρεύσεως, αποχετεύσεως και 
των συναφών με αυτά εγκαταστάσεων από τη Διεύθυνση Τεχνικών 
Υπηρεσιών. 

(γ) Για την κατάρτιση ετήσιου προγράμματος επενδύσεων, για το 
επόμενο έτος και τα επόμενα αυτού τέσσερα έτη υποδεικνύοντας τις πη¬ 
γές χρηματοδοτήσεως αυτών. Το πρόγραμμα επενδύσεων καταρτίζεται 
με τη βοήθεια των αρμοδίων τεχνικών και οικονομικών υπηρεσιών. 

Τα ανωτέρω (β) και (γ) προγράμματα πρέπει να υποβάλλονται προς 
έγκριση στο Διοικητικό Συμβούλιο ένα τουλάχιστο μήνα πριν από την 
έναρξη του έτους που αφορούν. 

(δ) Για την κατάρτιση δύο τουλάχιστον μήνες πριν από την έναρξη 
κάθε έτους του Προϋπολογισμού εσόδων - εξόδων με τη βοήθεια των 
Τεχνικών και Οικονομικών Υπηρεσιών; 

(ε) Για την κατάρτιση από την Οικονομική Υπηρεσία του ετήσιου 
απολογισμού και της εκθέσεως πεπραγμένων της Επιχειρήσεως μέσα 
σε τρεις .μήνες από τη λήξη κάθε έτους. 

(στ) Για την κατάρτιση των αναγκαίων αναμορφώσεων και τροπο¬ 
ποιήσεων στα προγράμματα κατασκευής έργων και στον ετήσιο προϋ¬ 
πολογισμό εσόδων και εξόδων με τη βοήθεια των αρμοδίων υπηρεσιών 
της Επιχειρήσεως. 

(ζ) Για τον έγκαιρο προγραμματισμό από τις διάφορες υπηρεσίες των 

παραγγελιών όλων των αναγκαίων υλικών λειτουργίας των εγκατα¬ 
στάσεων και εκτελέσεως των διαφόρων έργων, όπως και για την ποιό¬ 
τητα και τις τιμές αυτών, σύμφωνα με τις αποφάσεις και εντολές αυτού 
και του Διοικητικού Συμβουλίου. 

(η) Για την εκτέλεση των αποφάσεων του Διοικητικού Συμβουλίου 
και των επιτροπών του άρθρου 5 παράγραφος 3 του Νόμου 1069/ 
1980 «περί κινήτρων δια την ίδρυσιν Επιχειρήσεων Υδρεύσεως και 
Αποχετεύσεως». 

Ο Γενικός Διευθυντής ευθύνεται για την εκτέλεση των ανωτέρω απο¬ 
φάσεων. 

2. Ο Γενικός Διευθυντής της Επιχειρήσεως εισηγείται προς το Διοι¬ 
κητικό Συμβούλιο: 

(α) Την ανάθεση μελετών έργων και προμηθειών και του τρόπου 
εκτελέσεως αυτών σύμφωνα με τις ισχύουσες διατάξεις. 

(β) Την εκποίηση ή εκμίσθωση ακινήτων ή κινητών πραγμάτων που 
ανήκουν στην Επιχείρηση. 

(γ) Την έγερση αγωγών, την άσκηση ενδίκων μέσων ή την παραί¬ 
τηση από αυτά και την επιδίωξη συμβιβασμού. 

(δ) Τη σύναψη δανείων. 

(ε) Τη συμμετοχή φυσικών ή νομικών προσώπων ή Οργανισμών Το¬ 
πικής Αυτοδιοικήσεως ή Επιχειρήσεων κοινής ωφελείας στη δαπάνη 
κατασκευής έργων, τα οποία επιθυμούν να κατασκευάσει η Επιχείρηση 
κατά προτεραιότητα όπως και τους όρους της συμμετοχής αυτής. 

(στ) Τη λήψη των κατάλληλων μέτρων για την ασφάλεια των εργα¬ 
ζομένων στην Επιχείρηση, όπως και για την τήρηση των διατάξεων της 
εργατικής νομοθεσίας. Οι αρμόδιοι, κατά περίπτωση, Διευθυντές είναι 
υποχρεωμένοι να θέτουν αμελλητί υπόψη του Γ ενικού Διευθυντή τέτοια 
θέματα. 

(ζ) Όλα τα προς συζήτηση θέματα. 

3. Ο Γενικός Διευθυντής της Επιχειρήσεως αποφασίζει; 

(α) Για την εκτέλεση συνήθους φύσεως έργων ή προμηθειών και ανα- 
λήψεως υποχρεώσεων, εφόσον η συνολική δαπάνη δεν υπερβαίνει το 
ποσό των δραχμών πεντακοσίων χιλιάδων (500.000). 

Το όριο αυτό επιτρέπεται να αυξομειώνεται με απόφαση του Διοικητι¬ 
κού Συμβουλίου της Επιχειρήσεως, που εκγρίνεται όμως από το Νο- 
μάρχη. 

(β) Για την τοποθέτηση του προσωπικού στις προβλεπόμενες από την 
Επιχείρηση θέσεις. 

(γ) Για τη χορήγηση αδειών στο προσωπικό της Επιχειρήσεως, κα¬ 
τόπιν εισηγήσεως των αρμοδίων κατά περίπτωση Διευθυντών. 

(δ) Για τη λήψη των κατάλληλων μέτρων ασφαλείας των εργαζομέ¬ 
νων παρεμβαίνοντας σε περιπτώσεις επείγουσες και προς αποτροπή κιν¬ 
δύνων για τους εργαζομένους, χωρίς εισήγηση των αρμοδίων Διευθυ¬ 
ντών. Ακολουθεί σχετική ενημέρωση του Διοικητικού Συμβουλίου. 

4. Ο Γενικός Διευθυντής της Επιχειρήσεως: 

(α) Θεωρεί και υπογράφει τις μελέτες επεκτάσεως και συμπληρώ- 
σεως των εγκαταστάσεων, τους όρους διακηρύξεως της προμήθειας 
όλων των υλικών και της εκτελέσεως νέων έργων. 

(β) Θεωρεί και υπογράφει τα εντάλματα πληρωμών και τις ημερή¬ 
σιες ταμιακές καταστάσεις της Επιχειρήσεως. Την αρμοδιότητα αυτή 
μπορεί να εκχωρήσει για ορισμένο ή αόριστο μέχρι ανακλήσεως χρόνο 
και κατόπιν εγκρίσεως του Διοικητικού Συμβουλίου στο Διευθυντή Διοι¬ 
κητικής και Οικονομικής Υπηρεσίας. 

(γ) Θεωρεί τα διάφορα τιμολόγια προμήθειας εργαλείων, υλικών 
υπηρεσιών κ.λπ., πριν από την έκδοση των ενταλμάτων πληρωμής, 
αφού προηγουμένως ζητήσει από τις αρμόδιες, κατά περίπτωση, υπηρε¬ 
σίες, να βεβαιώσουν ότι παραλήφθηκαν τα αναγραφόμενα στα τιμολό¬ 
για υλικά ή υπηρεσίες και η ποιότητα, οι τιμές μονάδος και οι άλλοι όροι 
της προμήθειας είναι σύμφωνοι με την παραγγελία, τη σύμβαση ή το 
ιδιωτικό συμφωνητικά. Η αρμοδιότητα αυτή μπορεί να εκχωρηθεί στον 
Διευθυντή Διοικητικής και Οικονομικής Υπηρεσίας όχι όμως παράλ¬ 
ληλα προς την ανωτέρω με στοιχείο (β) αρμοδιότητα. 

(δ) Υπογράφει όλα τα έγγραφα υπηρεσιακού χαρακτήρα. Τα έγ¬ 
γραφα αναλήψεως υποχρεώσεων υπογράφονται από το Γενικό Διευθυ¬ 
ντή μόνο εφόσον έχει εξουσιοδοτηθεί από το Διοικητικό Συμβούλιο και 
πάντοτε μέσα στο πλαίσιο αυτής της εξουσιοδοτήσεως. 

(ε) Έχει επίσης όλες τις άλλες αρμοδιότητες και εξουσίες που ορίζο¬ 
νται από τη διέπουσα τη Δ.Ε.Υ.Α.Ρ. νομοθεσία, τους άλλους εσωτερι¬ 
κούς κανονισμούς αυτής και αυτές που εκχωρεί προς αυτόν το Διοικη¬ 
τικό Συμβούλιο ή ο Πρόεδρος του Διοικητικού Συμβουλίου. 

5. ' Το Γενικό Διευθυντή απουσιάζοντα ή κωλυόμενο αναπληρώνει ο 
Διευθυντής Τεχνικών Υπηρεσιών ή ο Διευθυντής Διοικητικής και Οικο¬ 
νομικής Υπηρεσίας, πάντοτε όμως κατόπιν αποφάσεως του Διοικητικού 
Συμβουλίου με την οποίαν ορίζεται και ο αντικαταστάτης του Διευθυντή 


Τεχνικών Υπηρεσιών ή του Διευθυντή Διοικητικής και Οικονομικής 
Υπηρεσίας. 

6. Ο Γενικός Διευθυντής της Επιχειρήσεως καλεί υποχρεωτικά του¬ 
λάχιστο μία φορά τις πρώτες ημέρες κάθε μήνα, αλλά και όσες άλλες 
φορές κρίνει σκόπιμο, τους Διευθυντές Τεχνικών Υπηρεσιών και Διοικη¬ 
τικής και Οικονομικής Υπηρεσίας προκειμένου να ενημερωθεί για την 
πορεία των εργασιών, να συντονίσει τις εργασίες, να επιλύσει τυχόν διοι¬ 
κητικά ή τεχνικά προβλήματα και να ενημερώσει αυτούς για τη μελλο¬ 
ντική πορεία της Επιχειρήσεως. 

Κεφάλαιο Δ' 

Διεύθυνση Τεχνικών Υπηρεσιών 
Άρθρο 13. * 

Αρμοδιότητες Διευθυντή Τεχνικών Υπηρεσιών 

1. Ο Διευθυντής Τεχνικών Υπηρεσιών προΐσταται όλων των τεχνι¬ 
κών υπηρεσιών και συντονίζει τις εργασίες τους, δίδοντας τις κατάλλη¬ 
λες οδηγίες προς τους προϊσταμένους των υπηρεσιών. 

2. Ο Διευθυντής Τεχνικών Υπηρεσιών, κατανέμει και συντονίζει την 
απασχόληση των μεταφορικών μέσων, των μηχανημάτων και των άλ¬ 
λων μηχανικών μέσων στις διάφορες Υπηρεσίες και τα εκτελούμενα 
έργα καθορίζοντας την προτεραιότητα. 

Επίσης, ο Διευθυντής Τεχνικών Υπηρεσιών έχοντας υπόψη τις ανά¬ 
γκες των εκτελουμένων έργων, την προτεραιότητα εκτελέσεως αυτών 
και τη σχετική εισήγηση των αρμοδίων, κατά περίπτωση, προϊσταμέ¬ 
νων, εισηγείται στο Γενικό Διευθυντή για την εκμίσθωση μηχανημά¬ 
των, μεταφορικών μέσων κ.λπ., εφόσον τα ίδια μέσα της Επιχειρήσεως 
δεν επαρκούν ή δεν μπορούν να ανταποκριθούν στις ανάγκες από από- 
ψεως χρόνου. 

3. Ο Διευθυντής Τεχνικών Υπηρεσιών είναι υπεύθυνος απέναντι του 
Γενικού Διευθυντή, για τις πράξεις ή και παραλείψεις των τεχνικών 
υπηρεσιών των οποίων προΐσταται. 

4. Ο Διευθυντής Τεχνικών Υπηρεσιών καταρτίζει, με τη βοήθεια και 
συνεργασία των προϊσταμένων των υπηρεσιών που προΐσταται: 

α) Το ετήσιο πρόγραμμα κατασκευής, επεκτάσεως και συντηρήσεως 
των δικτύων υδρεύσεως, αποχετεύσεως και των συναφών με αυτά 
εγκαταστάσεων. 

β) Το ετήσιο πρόγραμμα επενδύσεων για το επόμενο έτος και τα επό¬ 
μενα αυτού τέσσαρα έτη, αναφέροντας και το προβλεπόμενο κόστος αυ¬ 
τών. 

Τα ανωτέρω με στοιχείο (α) και (β) προγράμματα, πρέπει να υπο¬ 
βάλλονται στο Γενικό Διευθυντή 45 ημέρες πριν από την έναρξη του 
έτους που αφορούν. 

-.5.0 Διευθυντής Τεχνικών Υπηρεσιών πρέπει να παρέχει έγκαιρα στο 
Γ ενικό Διευθυντή τα απαραίτητα στοιχεία για την κατάρτιση του ετή¬ 
σιου προϋπολογισμού εσόδων - εξόδων. Επίσης, πρέπει να παρέχει 
εγκαίρως για κάθε επόμενο τρίμηνο στη Διεύθυνση Διοικητικής και Οι¬ 
κονομικής Υπηρεσίας τις απαραίτητες πληροφορίες, για τις κατά εβδο¬ 
μάδα απαιτούμενες εκταμιεύσεις προς αντιμετώπιση των πληρωμών 
εκτελέσεως των έργων του προγράμματος. 

6. Ο Διευθυντής Τεχνικών Υπηρεσιών παρακολουθεί και ελέγχει τη 
συμμόρφωση των υπηρεσιών που προΐσταται, προς τις αποφάσεις και 
εντολές του Διοικητικού Συμβουλίου και του Γ ενικού Διευθυντού, για τις 
παραγγελίες των αναγκαίων υλικών λειτουργίας των εγκαταστάσεων 
και εκτελέσεως των διαφόρων έργων. 

7. Το εργατοτεχνικό προσωπικό που έχει τοποθετηθεί στη Διεύθυνση 
Τεχνικών Υπηρεσιών κατανέμεται ή ανακατανέμεται μεταξύ των Υπη¬ 
ρεσιών αυτής, ανάλογα με τις.ανάγκες κάθε υπηρεσίας, με απόφαση του 
Διευθυντή Τεχνικών Υπηρεσιών. 

8. Ο Διευθυντής Τεχνικών Υπηρεσιών είναι υποχρεωμένος να λαμ¬ 
βάνει τα κατάλληλα μέτρα για την ασφάλεια των εργαζομένων, με τη 
βοήθεια των αρμοδίων, κατά περίπτωση, Προϊσταμένων, σύμφωνα με 
τις αποφάσεις του Διοικητικού Συμβουλίου και του Γ ενικού Διευθυντή. 

Τη λήψη αυτών των μέτρων πρέπει να εισηγείται αμελλητί προς το 
Γενικό Διευθυντή. 

Σε περιπτώσεις επείγοντος και προς αποτροπή κινδύνων για την 
ασφάλεια των εργαζομένων μπορεί να λαμβάνει τα απαραίτητα μέτρα 
ασφαλείας και να ενημερώνει το Γενικό Διευθυντή το δυνατό συντομό¬ 
τερο. 

Ο Διευθυντής Τεχνικών Υπηρεσιών φροντίζει επίσης με τη βοήθεια 
των αρμοδίων, κατά περίπτωση, προϊσταμένων, για την τήρηση των 
διατάξεων της εργατικής νομοθεσίας, εισηγούμενος τη λήψη μέτρων 
αρμοδίως. 

9. Ο Διευθυντής Τεχνικών Υπηρεσιών φροντίζει και αναθέτει στους 
προϊσταμένους των υπηρεσιών του, την ευθύνη της διαφυλάξεως των 
χρησιμοποιουμένων από τις Υπηρεσίς Τεχνικών μέσων όπως μηχανη¬ 
μάτων, φορητών εργαλείων, μεταφορικών μέσων, επιστημονικών ορ¬ 
γάνων, σκευών, επίπλων κ.λπ. 

10. Το Διευθυντή Τεχνικών Υπηρεσιών, απουσιάζοντα ή κωλυόμενο 
αναπληρώνει ένας από τους προϊσταμένους των υπηρεσιών, κατόπιν 
αποφάσεως του Διοικητικού Συμβουλίου, εφόσον έχει τα ίδια τυπικά 
προσόντα διορισμού με το Διευθυντή Τεχνικών Υπηρεσιών. 

11.0 Διευθυντής Τεχνικών Υπηρεσιών έχει την ευθύνη της αστυνο- 
μεύσεως των δικτύων υδρεύσεως και αποχετεύσεως, σύμφωνα με το 
άρθρο 28 του Ν. 1069/1980. Την αρμοδιότητα αυτή μπορεί να εκχω¬ 
ρήσει στους αρμόδιους προϊσταμένους των υπηρεσιών με απόφασή του. 

Άρθρο 14. 

Αρμοδιότητες Υπηρεσίας Υδρεύσεως 

1. Η Υπηρεσία Υδρεύσεως είναι αρμόδια για την εκτέλεση κάθε έρ¬ 
γου επεκτάσεως, βελτιώσεως και συντηρήσεως ολοκλήρου του δικτύου 
υδρεύσεως και των δεξαμενών υδρεύσεως. 

2. Η Υπηρεσία Υδρεύσεως είναι επίσης αρμόδια για τις παροχές 
' υδρεύσεως. 

Άρθρο 15. 

Αρμοδιότητες Προϊσταμένου Υπηρεσίας Υδρεύσεως. 

1. Ο Προϊστάμενος της Υπηρεσίας Υδρεύσεως προΐσταται όλων των 
γραφείων της υπηρεσίας αυτής και συντονίζει τις εργασίες τους, δίδο¬ 
ντας τις κατάλληλες οδηγίες προς τους υπευθύνους των γραφείων και 
το λοιπό προσωπικό. 

2. Ο Προϊστάμενος της Υπηρεσίας Υδρεύσεως είναι υπεύθυνος απέ¬ 
ναντι του Διευθυντή Τεχνικών Υπηρεσιών, για τις πράξεις ή και παρα¬ 
λείψεις των οργάνων της Υπηρεσίας του. 

3. Ο Προϊστάμενος της Υπηρεσίας Υδρεύσεως είναι υπεύθυνος για τη 
συνεχή απολύμανση του νεού και την εφαρμογή των οικείων υγειονομι¬ 
κών διατάξεων, ως προς τον έλεγχο, και τη λήψη των κατάλληλων μέ¬ 
τρων υγειονομικής προστασίας των καταναλωτών. 

4. Ο Προϊστάμενος της Υπηρεσίας Υδρεύσεως ευθύνεται για την 
έγκαιρη εκτίμηση των αναγκών σε νερό της περιοχής αρμοδιότητας της 
Δ.Ε.Υ.Α.Ρ. και για αυτό έχει υποχρέωση της γνωστοποιήσεως αμελητί 
των εκτιμήσεων του, στον Διευθυντή Τεχνικών Υπηρεσιών. 

5. Ο Προϊστάμενος της Υπηρεσίας Υδρεύσεως ευθύνεται για τη δια¬ 
φύλαξη και καλή χρησιμοποίηση όλων των τεχνικών μέσων που διατί¬ 
θενται στην Υπηρεσία αυτή, όπως μηχανημάτων, φορητών εργαλείων, 
μεταφορικών μέσων, επίπλων, σκευών, επιστημονικών οργάνων κ.λπ. 
Ο Προϊστάμενος της Υπηρεσίας Υδρεύσεως μπορεί να κατανέμει την ευ¬ 
θύνη αυτή μεταξύ των αρμοδίών κατά περίπτωση, υφισταμένων του. 

Για τα εργαλεία μπορεί να υπάρχει υπεύθυνος εργαλειοδοτηρίου, 
εφόσον η διακίνηση και διαχείριση τέτοιων εργαλείων είναι μεγάλη και 
υπάρχουν λόγοι σοβαρών απωλειών, κατά την κρίση του Προϊσταμένου 
της Υπηρεσίας. 

6. Τα εκάστοτε πορίσματα του υγειονομικού ελέγχου γνωστοποιού¬ 
νται αμελλητί από τον Προϊστάμενο της Υπηρεσίας του Διευθυντή Τε¬ 
χνικών Υπηρεσιών, ο οποίος θα διατάξει τη λήψη τυχόν μέτρων υγειο¬ 
νομικής προστασίας. 

7. Το εργατοτεχνικό προσωπικό που έχει οριστεί για την υπηρεσία 
Υδρεύσεως συντονίζεται, ελέγχεται και κατανέμεται στα διάφορα συνερ¬ 
γεία, ανάλογα με τις υπηρεσιακές ανάγκες, κατόπιν εντολής του Προϊ¬ 
σταμένου της Υπηρεσίας. Οι υδρονομείς πλοίων υπάγονται στην αρμο¬ 
διότητα της Υπηρεσίας Υδρεύσεως. 

8. Τον Προϊστάμενο της Υπηρεσίας Υδρεύσεως αναπληρώνει ένας 
από τους υπευθύνους γραφείων της Υπηρεσίας αυτής, εφόσον διαθέτει 
τα καταλληλότερα προσόντα, κατόπιν αποφάσεως του Διευθυντή Τεχνι¬ 
κών Υπηρεσιών. 

Άρθρο 16. 

Ειδική αρμοδιότητα Υπηρεσίας Υδρεύσεως. 

Η Υπηρεσία Υδρεύσεως είναι αρμόδια για την τεχνική εξακρίβωση 
και κατάρτιση του προϋπολογισμού της σχετικής δαπάνης για διακλα¬ 


δώσεις και συνδέσεις με δίκτυο υδρεύσεως ή μετατόπιση δικτύου υδρεύ¬ 
σεως, κατόπιν αιτήσεως του πελάτη. Επίσης είναι αρμόδια για τον απο- : 
λογισμό του κόστους των ανωτέρω έργων. 

Άρθρο 17. 

Υποχρεώσεις Υπηρεσίας Υδρεύσεως. 

Η Υπηρεσία Υδρεύσεως είναι υποχρεωμένη: 

α) Να τηρεί πλήρες και ενημερωμένο το μητρώο υδρομετρητών και 
των πελατών που εξυπηρετούνται από αυτούς. 

β) Να γνωστοποιεί στο Λογιστήριο το αργότερο εντός της επομένης 
εργάσιμης ημέρας, με σχετική αναλυτική κατάσταση, κάθε μεταβολή 
στους υδρομετρητές, επισυνάπτοντας ή αναφέροντας στην κατάσταση τα 
αντίστοιχα δελτία εισαγωγής και εξαγωγής από την αποθήκη. 

γ) Να τηρεί Δελτίο Απασχολήσεως Προσωπικού και Δελτίο Απασχο- 
λήσεως Μηχανημάτων, για την καθημερινή απασχόληση σε έργα, που 
εκτελούνται με αυτεπιστασία. 

δ) Να διαφυλάσσει τα δελτία εξαγωγής και τα δελτία παραγγελιών 
για τα υλικά που χρησιμοποιήθηκαν σε κάθε ένα από τα ανωτέρω έργα. 

ε) Να καρτίζει αμελλητί μετά το πέρας του έργου Ανακεφαλαιωτικό 
Δελτίο Κόστους και να διαβιβάζει αυτό στο Λογιστήριο της Επιχειρή- 
σεως. 

στ) Να τηρεί πλήρως ενημερωμένους τους τοπογραφικούς χάρτες του 
δικτύου υδρεύσεως, των δεξαμενών και των αντλιοστασίων και κατάλ¬ 
ληλο αρχείο τεχνικών πληροφοριών σχετικών με το δίκτυο υδρεύσεως 
και τις δεξαμενές. 

ζ) Να εκδίδει τα απαραίτητα δελτία παροχής ύδατος σε πλοία και να 
τηρεί πάντοτε ενημερωμένο το βιβλίο υδροδοτήσεως πλοίων. 

η) Να φροντίζει για την άμεση επέμβαση με κατάλληλο συνεργείο σε 
περιπτώσεις διακοπής λειτουργίας των αντλιοστασίων ή άλλων βλαβών 
του δικτύου υδρεύσεως και την αποκατάσταση της υδροδοτήσεως της 
περιοχής. 

Άρθρο 18. 

Αρμοδιότητες Υπηρεσίας Αποχετεύσεως. 

1. Η Υπηρεσία Αποχετεύσεως είναι αρμόδια για την εκτέλεση κάθε 
έργου επεκτάσεως, βελτιώσεως και συντηρήσεως ολοκλήρου του δι¬ 
κτύου αποχετεύσεως, όμβριων και ακαθάρτων. 

2. Η Υπηρεσία Αποχετεύσεως είναι επίσης αρμόδια για τις συνδέσεις 
με το δίκτυο αποχετεύσεως. 

Άρθρο 19. 

Αρμοδιότητες Προϊσταμένου Υπηρεσίας Αποχετεύσεως. 

1. Ο Προϊστάμενος της Υπηρεσίας Αποχετεύσεως προΐσταται όλων 
των γραφείων της υπηρεσίας αυτής και συντονίζει τις εργασίες τους, δί¬ 
δοντας τις κατάλληλες οδηγίες προς τους υπεύθυνους των γραφείων και 
το λοιπό προσωπικό. 

2. Ο Προϊστάμενος της Υπηρεσίας Αποχετεύσεως, είναι υπεύθυνος 
απέναντι του Διευθυντή Τεχνικών Υπηρεσιών, για τις πράξεις ή και πα- 

. ραλείψεις των οργάνων της Υπηρεσίας του. 

3. Ο Προϊστάμενος της Υπηρεσίας Αποχετεύσεως, είναι υπεύθυνος 
για την εφαρμογή μέτρων υγειονομικής προστασίας του κοινού από το 
δίκτυο αποχετεύσεως. 

4. Ο Προϊστάμενος της Υπηρεσίας Αποχετεύσεως παρακολουθεί και 
εισηγεϊται την επάρκεια του δικτύου αποχετεύσεως και λαμβάνει τα 
προσήκοντα μέτρα για τον έλεγχο παρανόμων συνδέσεων. 

5. Το εργατοτεχνικό προσωπικό που έχει ορισθεί για την Υπηρεσία 
Αποχετεύσεως συντονίζεται, ελέγχεται και κατανέμεται στα διάφορα 
συνεργεία, ανάλογα με τις υπηρεσιακές ανάγκες, κατόπιν εντολής του 
Προϊσταμένου της Υπηρεσίας. 

6. Τον Προϊστάμενο της Υπηρεσίας Αποχετεύσεως αναπληρώνει 
, ένας από τους υπεύθυνους γραφείων της Υπηρεσίας αυτής, εφόσον δια¬ 
θέτει τα καταλληλότερα προσόντα, κατόπιν αποφάσεως του Διευθυντή 
Τεχνικών Υπηρεσιών. 

7. Οι διατάξεις του άρθρου 15 παράγραφος 5 ισχύουν και για τον 
Προϊστάμενο της Υπηρεσίας Αποχετεύσεως. 

Άρθρο 20. 

Ειδική αρμοδιότητα Υπηρεσίας Αποχετεύσεως. 

Η Υπηρεσία Αποχετεύσεως είναι αρμόδια για την τεχνική εξακρί¬ 
βωση και κατάρτιση του Προϋπολογισμού της σχετικής δαπάνης για 

διακλαδώσεις και συνδέσεις με δίκτυον αποχετεύσεως ή μετατόπιση του 
δικτύου αποχετεύσεως, κατόπιν αιτήσεως του πελάτη. Επίσης είναι αρ¬ 
μόδια για τον απολογισμό του κόστους των ανωτέρω έργων. 

Άρθρο 21. 

Υποχρεώσεις Υπηρεσίας Αποχετεύσεως. 

Η Υπηρεσία Αποχετεύσεως είναι υποχρεωμένη: 

α) Να τηρεί δελτίο Απασχολήσεως Προσωπικού και Δελτίο Απασχο- 
λήσεως Μηχανημάτων, για την καθημερινή απασχόληση σε έργα, που 
εκτελούνται με αυτεπιστασία. 

β) Να διαφυλάσσει τα δελτία εξαγωγής και τα δελτία παραγγελιών, 
για τα υλικά που χρησιμοποιήθηκαν σε κάθε ένα από τα ανωτέρω έργα. 

γ) Να καταρτίζει αμελητί μετά το πέρας του έργου Ανακεφαλαιωτικό 
Δελτίο Κόστους και να διαβιβάζει αυτό στο Λογιστήριο της Επιχειρή- 
σεως. 

δ) Να τηρεί πλήρως ενημερωμένους τους τοπογραφικούς χάρτες των 
δικτύων αποχετεύσεως, όμβριων και ακαθάρτων και των αντλιοστα¬ 
σίων, όπως και κατάλληλο αρχείο τεχνικών πληροφοριών σχετικών με 
το δίκτυο αποχετεύσεως. 

ε) Να φροντίζει για την άμεση επέμβαση με κατάλληλο συνεργείο σε 
περιπτώσεις βλαβών κ.λπ. του δικτύου αποχετεύσεως. 

Άρθρο 22 

Αρμοδιότητες Υπηρεσίας Μηχανολογικού - Ηλεκτρολογικού. 

Η Υπηρεσία Μηχανολογικού - Ηλεκτρολογικού είναι αρμόδια: 

α) Για την καλή λειτουργία των αντλιοστασίων υδρεύσεως, όπως και 
για την εκτέλεση κάθε έργου επισκευής, βελτιώσεως και συντηρήσεως 
των αντλητικών συγκροτημάτων υδρεύσεως. 

β) Για την καλή λειτουργία των αντλιοστασίων αποχετεύσεως όπως 
και για την εκτέλεση κάθε έργου επισκευής, βελτιώσεως και συντηρή¬ 
σεως των αντλητικών συγκροτημάτων αποχετεύσεως. 

γ) Για τον εφοδιασμό, παραγωγή και καλή λειτουργία του Χυτηρίου 
- Μηχανουργείου. 

δ) Για τη συντήρηση και τις επισκευές του μηχανολογικού και ηλε- 
κτρολογικού εξοπλισμού, των κάθε μορφής μηχανημάτων και μεταφο¬ 
ρικών μέσων, που ανήκουν στην Επιχείρηση, ανεξάρτητα αν οι επι¬ 
σκευές και η συντήρηση εκτελούνται με αυτεπιστασία ή σε συνεργεία τρί¬ 
των. 

ε) Για την καλή λειτουργία του μηχανολογικού και ηλεκτρολογικού , 
εξοπλισμού των εγκαταστάσεων βιολογικού καθαρισμού. 

Άρθρο 23. 

Αρμοδιότητες Προϊσταμένου Υπηρεσίας 
Μηχανολογικού - Ηλεκτρολογικού. 

1. Ο Προϊστάμενος της Υπηρεσίας Μηχανολογικού - Ηλεκτρολογι- 
κού προΐσταται όλων των γραφείων της υπηρεσίας αυτής και συντονίζει 
τις εργασίες τους, δίδοντας τις κατάλληλες οδηγίες προς τους υπεύθυ¬ 
νους των γραφείων και το λοιπό προσωπικό. 

2. Ο Προϊστάμενος της Υπηρεσίας Μηχανολογικού - Ηλεκτρολογι- 
κού είναι υπεύθυνος απέναντι του Διευθυντή Τεχνικών Υπηρεσιών, για 
τις πράξεις ή και παραλείψεις των οργάνων της Υπηρεσίας του. 

3. Ο Προϊστάμενος της Υπηρεσίας Μηχανολογικού - Ηλεκτρολογι- 
κού είναι υπεύθυνος για τη συνεχή ροή του νερού στους αγωγούς και 
ελέγχει με τα αρμόδια τεχνικά υπηρεσιακά όργανα τη στάθμη του νερού 
στις δεξαμενές σε συνδυασμό με τη λειτουργία των αντλιοστασίων ύδα- 
τος. 

4. Ο Προϊστάμενος της Υπηρεσίας Μηχανολογικού - Ηλεκτρολογι- 
κού παρακολουθεί, ελέγχει και καταγράφει τη στάθμη της γεωτρήσεως 
με τη βοήθεια των αρμοδίων υπηρεσιακών τεχνικών οργάνων της υπη¬ 
ρεσίας του και ενημερώνει αμελλητί το Διευθυντή Τεχνικών Υπηρεσιών. 

5. Οι διατάξεις του άρθρου 15 παράγραφος 5 ισχύουν και τον Προϊ¬ 
στάμενο της Υπηρεσίας Μηχανολογικού - Ηλεκτρολογικού. 

6. Το εργατοτεχνικό προσωπικό που έχει οριστεί για την Υπηρεσία . 
Μηχανολογικού - Ηλεκτρολογικού συντονίζεται, ελέγχεται και κατανέ- 
μεται στα διάφορα συνεργεία ή εργασίες, ανάλογα με τις υπηρεσιακές 
ανάγκες, κατόπιν εντολής του Προϊσταμένου της Υπηρεσίας. 

7. Τον Προϊστάμενο της Υπηρεσίας Μηχανολογικού - Ηλεκτρόλογι- 


κού αναπληρώνει ένας από τους υπεύθυνους γραφείων της υπηρεσίας 
αυτής, εφόσον διαθέτει τα καταλληλότερα προσόντα, κατόπιν αποφά- 
σεως του Διευθυντή Τεχνικών Υπηρεσιών. 

Άρθρο 24. 

Υποχρεώσεις Υπηρεσίας Μηχανολογικού - Ηλεκτρολογικού. 

• Η Υπηρεσία Μηχανολογικού ·- Ηλεκτρολογικού είναι υποχρεω¬ 
μένη: 

α) Να τηρεί πλήρες και ενημερωτικό μητρώο όλων ανεξαιρέτως των 
αντλητικών συγκροτημάτων, από το οποίο να προκύπτουν, εκτός από 
τα τεχνικά στοιχεία, όλες οι εργασίες συντηρήσεως επισκευών, ελέγχου, 
κ.λπ. αυτών. 

β) Να τηρεί πλήρες και ενημερωμένο μητρώο για όλες τις μηχανολο¬ 
γικές και ηλεκτρολογικές εγκαταστάσεις του Βιολογικού Καθαρισμού, 
για τα τεχνικά στοιχεία αυτών αλλά και για τις εργασίες συντηρήσεως, 
επισκευών, ελέγχου κ.λπ. 

γ) Να τηρεί πλήρες και ενημερωτικό μητρώο, για όλα τα μηχανή¬ 
ματα, μεταφορικά μέσα και το λοιπό μηχανολογικό - ηλεκτρολογικό 
εξοπλισμό, που ανήκουν στην Επιχείρηση. 

δ) Να τηρεί βιβλία- ημερολόγια, παρακολουθήσεως της λειτουργίας 
κάθε αντλιοστασίου. 

ε) Να τηρεί, διαφυλάσσει και καταρτίζει τα απαραίτητα δελτία, σύμ¬ 
φωνα με τις διατάξεις του άρθρου 17 (γ) - (ε), στις περιπτώσεις εκτελέ- 
σεως έργων με αυτεπιστασία. 

Άρθρο 25. 

Αρμοδιότητες Υπηρεσίας Εγκαταστάσεων 
Βιολογικού Καθαρισμού. 

Η Υπηρεσία Εγκαταστάσεων Βιολογικού Καθαρισμού είνα αρμόδια: 

α) Για την καλή και ασφαλή λειτουργία όλων ανεξαρτήτως των 
εγκαταστάσεων Βιολογικού Καθαρισμού, με τη βοήθεια της Υπηρεσίας 
Μηχανολογικού - Ηλεκτρολογικού, σύμφωνα με τη μελέτη και τις τε¬ 
χνικές προδιαγραφές των εγκαταστάσεων αυτών. 

β) Για την τήρηση των σχετικών με τη λειτουργία τέτοιων εγκατα¬ 
στάσεων και την προστασία του περιβάλλοντος διατάξεων. 

γ) Για τις απαραίτητες μετρήσεις, χημικές, φυσικές και μικροβιολο¬ 
γικές αναλύσεις, ως και μελέτες προστασίας των υδάτινων πόρων, του 
περιβάλλοντος και της θαλάσσης και την εφαρμογή των καταλλήλων 
μέτρων προστασίας του περιβάλλοντος.^ 

δ) Για όσα άλλα σχετικά με το βιολογικό καθαρισμό και την προστα¬ 
σία του περιβάλλοντος αντικείμενα, που ήθελε αποφασίσει να αναθέσει 
στην Υπηρεσία αυτή το Διοικητικό Συμβούλιο ή ο Γενικός Διευθυντής 
της Επιχειρήσεως. 

Άρθρο 26. 

Αρμοδιότητες Προϊσταμένου Υπηρεσίας 
Εγκαταστάσεων Βιολογικού Καθαρισμού. 

■ 1.0 Προϊστάμενος της Υπηρεσίας Εγκαταστάσεων Βιολογικού Κα¬ 
θαρισμού, προΐσταται όλων των γραφείων της υπηρεσίας αυτής και συ¬ 
ντονίζει τις εργασίες τους, δίδοντας τις κατάλληλες οδηγίες προς τους 
υπευθύνους των γραφείων και το λοιπό προσωπικό. 

2. Ο Προϊστάμενος της Υπηρεσίας Εγκαταστάσεων Βιολογικού Κα¬ 
θαρισμού είναι υπεύθυνος απέναντι του Διευθυντή Τεχνικών Υπηρεσιών, 
για τις πράξεις ή και παραλείψεις των οργάνων της Υπηρεσίας του. 

3. Ο Προϊστάμενος της Υπηρεσίας Εγκαταστάσεων Βιολογικού Κα¬ 
θαρισμού είναι υπεύθυνος για την τήρηση των οικείων υγειονομικών και 
άλλων διατάξεων προστασίας του περιβάλλοντος. 

4. Το εργατοτεχνικό προσωπικό που έχει οριστεί για την Υπηρεσία 
Εγκαταστάσεων Βιολογικού Καθαρισμού, συντονίζεται, ελέγχεται και 
κατανέμεται στα διάφορα συνεργεία ή εργασίες ανάλογα με τις υπηρε¬ 
σιακές ανάγκες, κατόπιν εντολής του Προϊσταμένου της υπηρεσίας. 

5. Οι διατάξεις του άρθρου 15 παράγραφος 5 ισχύουν και για τον 
προϊστάμενο της Υπηρεσίας Εγκαταστάσεων Βιολογικού Καθαρι¬ 
σμού. 

6. Τον Προϊστάμενο Υπηρεσίας Εγκαταστάσεων Βιολογικού Καθα¬ 
ρισμού, αναπληρώνει ένας από τους υπεύθυνους γραφείων της Υπηρε- 

αίας αυτής κατόπιν αποφάσεως του Διευθυντή Τεχνικών Υπηρεσιών και 
εφόσον διαθέπτει τα καταλληλότερα προσόντα. 

Άρθρο 27. 

Υποχρεώσεις Υπηρεσίας Εγκαταστάσεων Βιολογικού Καθαρισμού. 

Η Υπηρεσία Εγκαταστάσεων Βιολογικού Καθαρισμού είναι υποχρε¬ 
ωμένη: 

α) Να τηρεί πλήρες και ενημερωμένο μητρώο των εγκαταστάσεων 
πλην αυτών αρμοδιότητας Μηχανολόγου - Ηλεκτρολόγου. 

β) Να τηρεί βιβλίο - ημερολόγιο των πάσης φύαεως επιστημονικών 
μετρήσεων. 

γ) Να τηρεί αρχείο όλων των φυσικών, χημικών, μικροβιολογικών 
αναλύσεων που πραγματοποιεί ή γίνονται από τρίτους για λογαριασμό 

της. 

δ) Να τηρεί βιβλίο - ημερολόγιο λειτουργίας των εγκαταστά¬ 
σεων. ■ 

ε) Να τηρεί, διαφυλάσσει και καταρτίζει τα απαραίτητα δελτία, σύμ¬ 
φωνα με τις διατάξεις του άρθρου 17 (γ) - (ε), στις περιπτώσεις εκτελέ- 
σεως έργων με αυτεπιστασία. 

Άρθρο 28. 

Συσκέψεις Προϊσταμένων Τεχνικών Υπηρεσιών. 

Ο Διευθυντής Τεχνικών Υπηρεσιών καλεί υποχρεωτικά τουλάχιστο 
μια φορά μέσα στο τελευταίο δεκαήμερο κάθε μήνα, αλλά και όσες άλλες 
φορές κρίνει σκόπιμο, όλους τους Προϊσταμένους των Υπηρεσιών προ- 
κειμένου: 

α) Να ενημερωθεί για την πορεία των εργασιών κάθε Υπηρεσία, και 
το πρόγραμμα εργασιών της για το επόμενο μήνα. 

β) Να συντονίσει τις εργασίες των Υπηρεσιών και να δώσει προς αυ¬ 
τές τις κατάλληλες οδηγίες. 

γ) Να επιλύσει κάθε τεχνικό ή διοικητικό πρόβλημα που έχει περιέλ- 
θει σε γνώση του ή τίθεται από τους Προϊσταμένους των Υπηρεσιών και 

δ) Να ενημερώσει του Προϊσταμένους των Υπηρεσιών για τις αποφά¬ 
σεις του Διοικητικού Συμβουλίου, του Γενικού Διευθυντή και αυτού του 
ίδιου. 

Κεφάλαιο Ε' 

Διεύθυνση Διοικητικής και Οικονομικής Υπηρεσίας 

Άρθρο 29. 

Αρμοδιότητες Διευθυντή Διοικητικής και Οικονομικής Υπηρεσίας. 

1.0 Διευθυντής Διοικητικής και Οικονομικής Υπηρεσίας προΐσταται 
ο ων των διοικητικών και οικονομικών υπηρεσιών και συντονίζει τις ερ¬ 
γασίες τους, δίδοντας τις κατάλληλες οδηγίες προς τους προϊσταμένους 
των υπηρεσιών αυτών. 

2.0 Διευθυντής Διοικητικής και Οικονομικής Υπηρεσίας είναι υπεύ- 
υνος απέναντι του Γενικού Διευθυντή, για τις πράξεις ή και παραλεί¬ 
ψεις των διοικητικών και οικονομικών υπηρεσιών των οποίων προΐστα- 

■Γ Ο Διευθυντής Διοικητικής και Οικονομικής Υπηρεσίας καταρτίζει 
και υποβάλλει εγκαίρως στο Γ ενικό Διευθυντή τον ετήσιο προϋπολογι- 
σμο εσόδων - εξόδων, λαμβάνοντας υπόψη τα τεχνικά στοιχεία που έχει 
υπο[ ,αλλει για τον ετήσιο προϋπολογισμό ο Διευθυντής Τεχνικών Υπη¬ 
ρεσιών στο Γενικό Διευθυντή. 

Τ Ο Διευθυντής Διοικητικής και Οικονομικής Υπηρεσίας καταρτίζει 
εγκαίρως για κάθε επόμενο τρίμηνο ταμιακό προϋπολογισμό για τις 
ε[ δομάδα προϋπολογιζόμενες εισπράξεις και πληρωμές, αφού λά- 
μει υποψη του τα σχετικά με αυτές στοιχεία, που πρέπει να του παρέχει 
εγκαίρως ο Διευθυντής Τεχνικών- Υπηρεσιών. 

-' . Διευθυντής Διοικητικής και Οικονομικής Υπηρεσίας παρακο- 

' 0υ ει και ελέ ϊχει τη συμμόρφωση τών υπηρεσιών που προΐσταται, 

• ^ ς Α τι · ς αποφάσεις και εντολές του Διοικητικού Συμβουλίου, του Γένι- 
Διευθυντού και τού ίδιου. 

εντ 'λ^ Διευθυντής Διοικητικής και Οικονομικής Υπηρεσίας θεωρεί τα 
κτα ματα πληρωμής ή τα τιμολόγια των προμηθευτών κατ’ εξουσιο- 
"ηηση του Γενικού Διευθυντή. 

ττ πΐ « Τ * ζ ’ ° Δ ιευ θυντής Διοικητικής και Οικονομικής Υπηρεσίας έχει 
υ υνη για την κατάρτιση του ημερησίου ή εβδομαδιαίου προγράμ- 
■>ς πληρωμών $αι για την έγκαιρη απόδοση των ασφαλιστικών ει- 
ψόρων και λοιπών υπέρ τρίτων εισπράξεων. 

Διευθυντής Διοικητικής και Οικονομικής Υπηρεσίας εποπτεύει 


της καταρτίσεως του ετήσιου ισολογισμού και των οικονομικών κατα¬ 
στάσεων, που συνοδεύουν αυτόν, από το Λογιστήριο και δίδει τις κατάλ¬ 
ληλες οδηγίες. 

8. Ο Διευθυντής Διοικητικής και Οικονομικής Υπηρεσίας ευθύνεται 
για την έγκαιρη απογραφή και κατάρτιση του Ισολογισμού και των Οι¬ 
κονομικών καταστάσεων της Επιχειρήσεως. Η ετήσια απογραφή των 
πάσης φύσεως περιουσιακών στοιχείων της Επιχειρήσεως πρέπει να 
έχει συντελεστεί μέσα σε ένα μήνα από τη λήξη κάθε ημερολογιακού 
έτους και η κατάρτιση του Ισολογισμού και των λοιπών οικονομικών 
καταστάσεων μέσα σε τρεις μήνες από τη λήξη κάθε ημερολογιακού 
έτους. 

9. Ο Διευθυντής Διοικητικής και Οικονομικής Υπηρεσίας με την 
βοήθεια των προϊσταμένων της Διοικητικής και Οικονομικής Υπηρε¬ 
σίας, επιμελείται της καταρτίσεως του ενημερωτικού τεύχους που ορίζει 
το άρθρο 10 του Ν. 1069/80. 

10. Το Διευθυντή Διοικητικής και Οικονομικής Υπηρεσίας απουσιά- 
ζοντα ή κωλυόμενο αναπληρώνει ο Προϊστάμενος Οικονομικής Υπηρε¬ 
σίας, κατόπιν αποφάσεως του Διοικητικού Συμβουλίου. 

Άρθρο 30. 

Συσκέψεις Προϊσταμένων Διοικητικής και Οικονομικής Υπηρεσίας. 

Ο Διευθυντής Διοικητικής και Οικονομικής Υπηρεσίας, καλεί υπο¬ 
χρεωτικά τουλάχιστο μια φορά μέσα στο τελευταίο δεκαήμερο κάθε 
μήνα, αλλά και όσες άλλες φορές κρίνει σκόπιμο, τους προϊσταμένους 
των υπηρεσιών προκειμένου: 

α) Να ενημερωθεί για την πορεία των εργασιών κάθε υπηρεσίας και 
το πρόγραμμα εργασιών της για τον επόμενο μήνα. 

β) Να συντονίσει τις εργασίες των Υπηρεσιών και να δώσει προς αυ¬ 
τές τις κατάλληλες οδηγίες. 

γ) Να επιλύσει κάθε πρόβλημα που έχει περιέλθει σε γνώση του ή τί¬ 
θεται από τους προϊσταμένους των υπηρεσιών και 

δ) Να ενημερώσει τους προϊσταμένους των υπηρεσιών για τις αποφά¬ 
σεις του Διοικητικού Συμβουλίου, του Γενικού Διευθυντή και αυτού του 
ίδιου. 

Άρθρο 31. 

Αρμοδιότητες Διοικητικής Υπηρεσίας. 

Η Διοικητική Υπηρεσία είναι αρμόδια: 

α) Για τις διαδικασίες προσλήψεως, ασφαλίσεως, μισθοδοσίας, απο- 
λύσεως και συνταξιοδοτήσεως του απασχολουμένου από την Επιχεί¬ 
ρηση προσωπικού. Επίσης, είναι αρμόδια για την παρακολούθηση των 
απουσιών, αδειών και ασθένειας του απασχολουμένου προσωπικού και 
των συναφών με αυτές θεμάτων. 

β) Για την τήρηση των πρακτικών τόυ Διοικητικού Συμβουλίου την 
διεξαγωγή και διεκπεραίωση της αλληλογραφίας της Επιχειρήσεως, 
την τήρηση του πρωτοκόλλου και του αρχείου της Επιχειρήσεως και την 
εκτέλεση των συναφών με τα ανωτέρω εργασιών. 

Άρθρο 32. 

Αρμοδιότητες Προϊσταμένου Διοικητικής Υπηρεσίας. 

1. Ο Προϊστάμενος της Διοικητικής Υπηρεσίας προΐσταται του Γρα¬ 
φείου Προσωπικού και της Γραμματείας και είναι υπεύθυνος απέναντι 
του Διευθυντή Διοικητικής και Οικονομικής Υπηρεσίας για τις πράξεις ή 
και παραλείψεις των οργάνων της Υπηρεσίας του. 

2. Ο Προϊστάμενος της Διοικητικής Υπηρεσίας είναι υπεύθυνος για 
θέματα, που ανάγονται στο προσωπικό που απασχολείται στην Επιχεί¬ 
ρηση και για τη Γραμματεία αυτής. 

3. Τον προϊστάμενο της Διοικητικής Υπηρεσίας, αναπληρώνει ο 
υπεύθυνος του Γραφείου Προσωπικού, εφόσον διαθέτει τα καταλληλό¬ 
τερα προσόντα, κατόπιν αποφάσεως του Διευθυντή Διοικητικής Υπηρε¬ 
σίας. 

Άρθρο 33. 

Υποχρεώσεις της Διοικητικής Υπηρεσίας. 

Η Διοικητική Υπηρεσία είναι υποχρεωμένη: 

■ α) Να τηρεί τα φύλλα μητρώου και ποιότητας όπως και τους υπηρε¬ 
σιακούς φακέλλους του απασχολούμενου στην Επιχείρηση προσωπι¬ 
κού. 

β) Να παρακολουθεί τη μισθοδοτική εξέλιξη και μεταβολές των ερ¬ 
γαζομένων και να ελέγχει πλήρως τη μισθοδοτική κατάσταση. 

γ) Να διεξαγάγει τη σχετική με το προσωπικό αλληλογραφία, να τη- 
ρεία αρχείο των συμβάσεων εργασίας και των συναφών θεμάτων. 

5) Να επιμελείται της ασφαλίσεως του προσωπικού και να παρακο¬ 
λουθεί και ελέγχει τις ασθένειες, άδειες, απουσίες, ποινές κ.λπ. του προ¬ 
σωπικού. 

ε) Να επιλαμβάνεται όλων των σχετικών με το προσωπικό θεμάτων, 
κατόπιν εντολής του Διευθυντή Διοικητικής και Οικονομικής Υπηρε¬ 
σίας. 

στ) Να τηρεί το πρωτόκολλο της Επιχειρήσεως, να παρακολουθεί την 
τύχη των εισερχομένων εγγράφων και να ειδοποιεί τακτικά το Γενικό 
Διευθυντή για τις εκκρεμότητες. 

ζ) Να τηρεί τα πρακτικά του Διοικητικού Συμβουλίου και να καταρτί¬ 
ζει αντίγραφα ή αποσπάσματα αυτών, κατόπιν εντολής του αρμόδιου 
Διευθυντή. 

η) Να επιμελείται της καταρτίσεως των εισηγήσεων προς το Διοικη¬ 
τικό Συμβούλιο του Γ ενικού Διευθυντή, να παρακολουθεί τις παρουσίες 
και απουσίες των μελών του Διοικητικού Συμβουλίου και να συντάσσει 
την κατάσταση αποζημιώσεως αυτών. 

θ) Να διεξαγάγει την αλληλογραφία του Διοικητικού Συμβουλίου και 
του Γενικού Διευθυντή, να διεκπεραιώνει όλη την αλληλογραφία της 
Επιχειρήσεως, να επιμελείται της εσωτερικής διανομής της αλληλογρα¬ 
φίας, αποφάσεων κ.λπ.λ και να τηρεί πλήρες αρχείο εισερχομένων και 
εξερχομένων της Επιχειρήσεως εγγράφων. 

Άρθρο 34. 

Αρμοδιότητες Οικονομικής .Υπηρεσίας. 

Η Οικονομική Υπηρεσία είναι αρμόδια: 

α) Για την καλή διαχείριση των χρηματικών διαθεσίμων όπως και 
για την άψογη λειτουργία της ταμιακής υπηρεσίας. 

β) Για την τήρηση των απαραίτητων λογιστικών και άλλων βιβλίων 
και την παρακολούθηση όλης της περιουσίας της Επιχειρήσεως με βάση 
τις παραδεδεγμένες λογιστικές αρχές. · 

γ) Για την έγκαιρη βεβαίωση και είσπραξη όλων των εσόδων της 
Επιχειρήσεως και τη λήψη των κατάλληλων μέτρων εξασφαλίσεώς 
τους. 

δ) Για την τήρηση των καταλλήλων διαδικασιών προμηθειών προς 
εξασφάλιση των συμφερόντων της Επιχειρήσεως. 

ε) Για τη λογιστική και διαχειριστική παρακολούθηση των αποθηκών 
της Επιχειρήσεως και 

στ) Για την παροχή κάθε σχετικής με την Οικονομική λειτουργία και 
διαχείριση στατιστική ή λογιστικής πληροφορίας όπως και για τη διεκ¬ 
περαίωση κάθε σχετικού θέματος. 

Άρθρο 35. 

Αρμοδιότητες Προϊσταμένου Οικονομικής Υπηρεσίας. 

1. Ο Προϊστάμενος της Οικονομικής Υπηρεσίας προΐσταται της Τα¬ 
μιακής Υπηρεσίας, του Λογιστηρίου, του γραφείου προμηθειών και της 
υπηρεσίας αποθηκών και είναι υπεύθυνος για τις πράξεις ή και παραλεί¬ 
ψεις των οργάνων της Υπηρεσίας του. 

2. Τον Προϊστάμενο της Οικονομικής Υπηρεσίας αναπληρώνει ο 
υπεύθυνος του Λογιστηρίου, κατόπιν αποφάσεως του Διευθυντή Διοικη¬ 
τικής και Οικονομικής Υπηρεσίας. 

Άρθρο 36. 

Υποχρεώσεις Ταμία και ταμιακής Υπηρεσίας. 

Ο Ταμίας της Επιχειρήσεως προΐσταται της ταμιακής υπηρεσίας και 
είναι υποχρεωμένος: 

α) Να διαχειρίζεται τα χρηματικά διαθέσιμα της Επιχειρήσεως με 
προσωπική ευθύνη. 

β) Να τηρεί το βιβλίο Ταμείου, στο οποίο οφείλει να καταχωρεί ανα¬ 
λυτικά όλες τις εισπράξεις και τις πληρωμές κάθε εργάσιμης ημέρας. Οι 
εισπράξεις και οι πληρωμές πραγματοποιούνται μόνο, βάσει αντίστοι¬ 
χων Γραμματίων και Ενταλμάτων που έχουν εκδοθεί, ελεγχθεί και θε¬ 
ωρηθεί σύμφωνα με αυτά που ορίζει ο παρών Κανονισμός. 

Στο τέλος κάθε ημέρους ενεργείται η συμφωνία του Ταμείου και προσ¬ 
διορίζεται το υπόλοιπο των χρηματικών διαθεσίμων, που πρέπει να έχει 
ο Ταμίας στο χρηματοκιβώτιό του, δηλαδή αθροίζονται όλες οι εισπρά¬ 
ξεις της ημέρας, όλες οι πληρωμές και προστίθεται στο ποσό των ει¬ 
σπράξεων το υπόλοιπο μετρητών της προηγούμενης ημέρας και προσ¬ 
διορίζεται του υπόλοιπο που πρέπει να έχει ο Ταμίας στο χρηματοκιβώ¬ 
τιό του. Στη συνέχεια καταρτίζεται το Πρωτόκολλο καταμετρήσεως του 


ταμείου και διαπιστώνεται η συμφωνία αυτού με το υπόλοιπο ταμείου 
που αναγράφεται στο Βιβλίο Ταμείου. Το Πρωτόκολλο καταμετρήσεως 
υπογράφεται από τον ταμία και τον υπεύθυνο του Λογιστηρίου, παρου¬ 
σία του οποίου έγινε η καταμέτρηση του-υπολοίπου. Ύστερα από αυτά 
παραδίνονται τα Γραμμάτια Εισπράξεως και τα Εντάλματα Πληρωμής 
στο Λογιστήριο, για τη μηχανογραφική τους επεξεργασίας. 

Κατά την κατά την καταχώρηση των Γραμματίων Εισπράξεως στο 
ειδικό Γραμμάτιο Εισπράξεως για την ενημέρωση της Μηχανογραφή- 
σεως δεν πρέπει να συμπεριλαμβάνεται το συγκεντρωτικό Γραμμάτιο 
Εισπράξεως για τα τιμολόγια που εισπράχθηκαν, γιατί η Μηχανογρά¬ 
φηση ενημερώνει αυτόματα τη χρέωση του λογαριασμού «Ταμείο» και 
την πίστωση των λογαριασμών των πελατών. Το Λογιστήριο με τη 
βοήθεια της Μηχανογράφησης έχει στη διάθεσή του μετά την επεξεργα¬ 
σία των Γ ραμματίων Εισπράξεως και Ενταλμάτων Πληρωμής, κατά¬ 
σταση των εισπράξεων και πληρωμών της ημέρας, που πρέπει να συμ¬ 
φωνεί με το Βιβλίο Ταμείου και να σημειώνεται στο Βιβλίο του Ταμείου 
η συμφωνία αυτή. 

γ) Διαχειρίζεται υπεύθυνα το λογαριασμό χαρτοσήμου. 

δ) Διαφυλάσσει στο χρηματοκιβώτιο της υπηρεσίας του τα χρημα¬ 
τικά διαθέσιμα από τις συναλλαγές της ημέρας, που δεν πρέπει να υπερ¬ 
βαίνουν το ποσό που ορίζει εκάστοτε σχετική απόφαση του Διοικητικού 
Συμβουλίου. 

Επίσης, στο χρηματοκιβώτιο είναι υποχρεωμένος να διαφυλάσσει το 
βιβλίο Ταμείου που τηρεί και κάθε άλλο ταμιακό έγγραφο αποδεικτικό 
στοιχείο εισπράξεως και πληρωμής. 

ε) Τα Γραμμάτια εισπράξεως και Εντάλματα πληρωμής κάθε εργά- 
σιμης ημέρας και μετά την συμφωνία του υπολοίπου του Ταμείου, πα¬ 
ρουσία υπευθύνου του Λογιστηρίου παραδίδονται σε αυτόν, ο οποίος 
υπογράφει στο περιθώριο του Βιβλίου Ταμείου, ότι παρέλαβε όλα τα τα¬ 
μιακά παραστατικά της ημέρας. 

στ) Η χρησιμοποίηση της Ταμιακής μηχανής για τη σήμανση των ει¬ 
σπράξεων των τιμολογίων από τους πελάτες είναι υποχρεωτική. 

Το απόκομμα του τιμολογίου που παραμένει στα χέρια του Ταμία 
πρέπει να σφραγίζεται από αυτόν με την ημερομηνία εισπράξεώς του, 
ενώ το απόκομμα που λαμβάνει ο πελάτης πρέπει να σφραγίζεται αυτό¬ 
ματα από την ταμιακή μηχανή, που διαθέτει η Ταμιακή Υπηρεσία της 
Δ.Ε.Υ.Α.Ρ. Στο τέλος της ημέρας όλα τα αποκόμματα των τιμολογίων 
που εισέπραξε ο ταμίας αθροίζονται και εκδίδεται ένα συγκεντρωτικό 
Γραμμάτιο Εισπράξεως, το οποίο και καταχωρεί στο Βιβλίο Ταμείου 
στη σελίδα των Εισπράξεων. 

Βέβαια μετά την καταχώρηση των αποκομμάτων των τιμολογίων 
από τη Μηχανογράφηση θα έχουμε αναλυτική κατάσταση των τιμολο¬ 
γίων που εισπράχθηκαν, η οποία θα πρέπει να συμφωνεί με το συγκε¬ 
ντρωτικό Γ ραμμάτιο Εισπράξεως, ως προς το συνολικό ποσό. Και το 
συγκεντρωτικό αυτό γραμμάτιο Εισπράξεως θα εκδίδεται από το Λογι¬ 
στήριο και θα παραδίδεται στον Ταμία για να παραδώσει και αυτός με 
τη σειρά του τα αποκόμματα των εισπραχθέντων τιμολογίων. 

ζ) Ο Ταμίας, ελέγχεται διαχειριστικά αιφνιδιαστικά οποτεδήποτε 
από το Διευθυντή Διοικητικής και Οικονομικής Υπηρεσίας, τουλάχιστο 
μια φορά κάθε μήνα. Για τον έλεγχο αυτό συντάσσεται σχετικό πρα¬ 
κτικό, που υποβάλλεται στο Γ ενικό Διευθυντή. Επίσης ο Γ ενικός Διευθυ¬ 
ντής υποχρεούται μια φορά κατά τρίμηνο να ελέγξει αιφνιδιαστικά τη 
διαχείριση του Ταμία. Κατά τους ανωτέρω ελέγχους λαμβάνονται 
υπόψη και οι λογαριασμοί καταθέσεων της Επιχειρήσεως στις Τράπε- 
ζες. 

η) Ο Ταμίας είναι υποχρεωμένος να καταχωρεί στο Βιβλίο Ταμείου 
τα Γ ραμμάτια Εισπράξεως και Εντάλματα Πληρωμής, που εκδίδονται 
για την απεικόνιση συμψηφιστικών ταμιακών εγγραφών, όπως πλη¬ 
ρωμή προμηθευτού με επιταγή, μεταφορά χρημάτων από Τράπεζα σε 
Τράπεζα κ.λπ. Τα ανωτέρω Γραμμάτια και Εντάλματα εκδίδονται για 
να διευκολυνθεί η ενημέρωση του Βιβλίου παρακολουθήσεως εκτελέ- 
σεως του Προϋπολογισμού της Δ.Ε.Υ.Α.Ρ. 

Θ)Ό Ταμίας είναι υποχρεωμένος να φυλάσσει τα καθημερινά πρωτό¬ 
κολλα καταμετρήσεως, τα οποία πρέπει μετά την υπογραφή τους, να θέ¬ 
τει υπόψη του Γενικού Διευθυντού. Επίσης πρέπει να φυλάσσει το υπό¬ 
λοιπο των μετρητών του Ταμείου στο χρηματοκιβώτιό του. 

ι) Οι επιταγές των Τραπεζών πρέπει να φυλάσσονται στο χρηματοκι¬ 
βώτιο του Ταμία. Η έκδοση - συμπλήρωση αυτών πρέπει να γίνεται από 
το Λογιστήριο μαζί με την έκδοση του αντίστοιχου εντάλματος πληρω¬ 
μής. Καμία επιταγή δεν πρέπει να υπογράφεται από τους έχοντες δικαί- 

ωμα υπογραφής, αν δεν συνοδεύεται από τους έχοντες δικαίωμα υπο¬ 
γραφής, οίν δεν συνοδεύεται και απο την έκδοση αντίστοιχου Εντάλμα¬ 
τος Πληρωμής. 

Άρθρο 37. 

Αρμοδιότητες Υπεύθυνου Λογιστηρίου. 

1. Ο υπεύθυνος του Λογιστηρίου προΐσταται της μηχανογραφήαεως 
του γραφείου εσόδων και του γραφείου πελατών και ευθύνεται για τις 
πράξεις ή και παραλείψεις των υπηρεσιακών οργάνων των οποίων προΐ- 
σταται απέναντι του προϊσταμένου της Οικονομικής Υπηρεσίας και του 
Διευθυντή Διοικητικής και Οικονομικής Υπηρεσίας. 

2. Το Λογιστήριο είναι υποχρεωμένο: 

α) Να τηρεί τα Λογιστικά βιβλία, να εκδίδει και διαφυλάσσει τα απα¬ 
ραίτητα ταμιακά και συμψηφιστικά παραστατικά, να διαφυλάσσει και 
αρχειοθετεί τα δικαιολογητικά στοιχεία των συναλλαγών της Επιχειρή- 
σεως, σύμφωνα με τις διατάξεις της νομοθεσίας, που διέπει την Επιχεί¬ 
ρηση και του παρόντος Κανονισμού. 

β) Να εποπτεύει και συντονίζει με τη βοήθεια του υπεύθυνου της μη- 
χανογραφήσεως, τις εργασίες αυτής. 

γ) Να παρακολουθεί και ελέγχει τη βεβαίωση και είσπραξη των εσό¬ 
δων της Επιχειρήσεως με τη βοήθεια του υπεύθυνου του Γραφείου Εσό¬ 
δων. 

δ) Να επιμελείται των συναλλαγών με τους πελάτες με τη βοήθεια 
του υπεύθυνου του αντίστοιχου Γραφείου Πελατών. Στο Γραφείο Πελα¬ 
τών πρέπει να υπηρετεί ένας αριθμός εργατοτεχνιτών, για τον καθαρι¬ 
σμό των υδρομετρητών, τη διακοπή υδρεύσεως λόγω μη εξοφλήσεως 
του λογαριασμού κ.λπ. Οι εργατοτεχνίτες αυτοί ορίζονται για ένα χρόνο 
από τον Προϊστάμενο Υδρεύσεως, αλλά κατά την εκτέλεση των καθηκό¬ 
ντων τους ελέγχονται από τον υπεύθυνο του Γ ραφείου Πελατών και τον 
Υπεύθυνο του Λογιστηρίου. 

ε) Να συντάσσει τον ετήσιο Ισολογισμό και τις άλλες οικονομικές κα¬ 
ταστάσεις και να παρέχει στο Διευθυντή Διοικητικής και Οικονομικής 
Υπηρεσίας τα απαραίτητα στοιχεία για τη σύνταξη του προϋπολογισμού 
εσόδων - εξόδων και των ταμιακών προγραμμάτων. 

στ) Να ενημερώνει έγκαιρα το Διευθυντή Διοικητικής και Οικονομι¬ 
κής Υπηρεσίας για τις προς τα ασφαλιστικά ταμεία και το Δημόσιο υπο¬ 
χρεώσεις της Επιχειρήσεως. 

Άρθρο 38. 

Αρμοδιότητες Υπεύθυνου Γραφείου Προμηθειών. 

Ο υπεύθυνος του Γραφείου Προμηθειών επιμελείται για την τήρηση 
των διαδικασιών των προμηθειών, που προβλέπουν οι σχετικές διατά¬ 
ξεις της νομοθεσίας, η οποία διέπει την Επιχείρηση, οι σχετικές αποφά¬ 
σεις του Διοικητικού Συμβουλίου και ο παρών Κανονισμός. 

Άρθρο 39. 

Αρμοδιότητες Υπεύθυνου Υπηρεσίας Αποθηκών. 

1. Ο υπεύθυνος της Υπηρεσίας Αποθηκών επιμελείται της ορθής δια- 
χειρίσεως των πάσης φύσεως υλικών της Επιχειρήσεως, ελέγχει τους 
κατά περίπτωση αποθηκαρίους για την ορθή ποσοτική και ποιοτική πα¬ 
ραλαβή, τηρεί τα απαραίτητα διαχειριστικά βιβλία, διαφυλάσσει τα πα¬ 
ραστατικά στοιχεία εισαγωγής και εξαγωγής των υλικών στις αποθή¬ 
κες και γενικότερα φροντίζει για την ευταξία και καθαριότητα των απο¬ 
θηκών, δίδοντας τις κατάλληλες οδηγίες προς τους αποθηκάριους. 

2. Ο Διευθυντής Διοικητικής και Οικονομικής Υπηρεσίας υποχρεού- 
ται τουλάχιστο μια φορά το μήνα να ελέγχει αιφνιδιαστικά την ενημερό¬ 
τητα των διαχειριστικών βιβλίων της αποθήκης και να επαληθεύει με 
καταμέτρηση ορισμένα κατ’ επιλογή του αποθέματα υλικών, συντάσσο- 
ντας σχετικό πρακτικό που υποβάλλεται στο Γενικό Διευθυντή. 

3. Ο Υπεύθυνος της Υπηρεσίας Αποθηκών υποχρεούται στην τήρηση 


των σχετικών με τις αποθήκες αποφάσεων του Διοικητικού Συμβουλίου 
και των διατάξεων του παρόντος Κανονισμού. 

Κεφάλαιο Ε' 

Ειδικές διατάξεις διαχειρίσεως. 

Άρθρο 40. 

Λογιστική μέθοδος - Λογιστικό σύστημα - 
Λογιστικά βιβλία. 

1. Η Επιχείρηση υποχρεούται να ακολουθήσει τη διγραφική λογι¬ 
στική μέθοδο. 

2. Η Επιχείρηση εφαρμόζοντας πρόγραμμα μηχανογραφήαεως που 
επιτρέπει την ταυτόχρονη ενημέρωση όλων των βιβλίων, ακολουθεί το 
συγκεντρωτικό λογιστικό σύστημα που εντάσσεται στην κατηγορία των 
αναλυτικοσυνθετικών λογιστικών συστημάτων. 

3. Τα κύρια και βοηθητικά λογιστικά βιβλία για τη Δ.Ε.Υ.Α.Ρ. είναι 
τα εξής: 

- Βιβλίο Απογραφών και Ισολογισμών. 

- Αναλυτικό ημερολόγιο εισπράξεων και πληρωμών. 

- Αναλυτικό ημερολόγιο Διαφόρων πράξεων. 

- Συγκεντρωτικό ημερολόγιο 

- Γενικό Καθολικό. 

- Αναλυτικά Καθολικά. 

Η εφαρμογή λογιστικής μηχανογραφίας με Ηλεκτρονικό Υπολογι¬ 
στή, επιτρέπει, ταυτόχρονη ενημέρωση, με μια μόνο καταχώρηση, 
όλων των ανωτέρω λογιστικών βιβλίων, εκτός βέβαια από το βιβλίο 
Απογραφών και Ισολογισμών. 

Άρθρο 41. 

Βιβλίο Απογραφών και Ισολογισμών - . 

Μητρώο Παγίων στοιχείων 

1. Στο βιβλίο αυτό καταχωρείται στο τέλος κάθε χρήσεως, η απο- 
γραφή των περιουσιακών στοιχείων της Δ.Ε.Υ.Α.Ρ. οι απαιτήσεις, τα 
διαθέσιμα και οι υποχρεώσεις αυτής. Η απογραφή και η αποτίμηση των 
περιουσιακών στοιχείων, απαιτήσεων, διαθεσίμων και υποχρεώσεων 
της Δ.Ε.Υ.Α.Ρ. πρέπει να γίνεται με βάση ορισμένους κανόνες, τους 
οποίους η Δ.Ε.Υ.Α.Ρ. είναι υποχρεωμένη να ακολουθεί παγίως. Οι κα¬ 
νόνες απογραφής και αποτιμήσεως, που πρέπει να ακολουθήσει η 
Δ.Ε.Υ.Α.Ρ., περιγράφονται στο Λογιστικό Σχέδιο αυτής. 

2. Στο βιβλίο απογραφών και Ισολογισμών, πρέπει να καταχωρείται 
στο τέλος της χρήσεως, εκτός από την απογραφή, ο Ισολογισμός της 
χρήσεως, η ανάλυση του λογαριασμού της γενικής εκμεταλλεύσεως, ο 
λογαριασμός αποτελεσμάτων της χρήσεως και ο πίνακας διαθέσεως 
των κερδών, όπως άλλωστε ορίζει και το Ε.Γ.Λ.Σ. (Π.Δ. 1123/1980). 

3. Το Λογιστήριο της Δ.Ε.Υ.Α.Ρ. πρέπει να τηρεί βιβλίο - μητρώο 
των παγίων περιουσιακών στοιχείων. Στο βιβλίο αυτό καταχωρούνται 
αναλυτικά τα πάγια περιουσιακά στοιχεία, σύμφωνα με όσα ορίζονται 
στο Λογιστικό Σχέδιο της Δ.Ε.Υ.Α.Ρ. Επίσης στο βιβλίο αυτό παρακο- 
λουθούνται αναλυτικά και οι αποσβέσεις κάθε παγίου περιουσιακού 
στοιχείου. 

Άρθρο 42. 

Βιβλίο παρακολουθήσεως εκτελέσεως προϋπολογισμού. 

Η ενημέρωση του βιβλίου του προϋπολογισμού θα συνεχίσει να γίνε¬ 
ται, όπως μέχρι σήμερα. Προς διευκόλυνση όμως της ενημερώσεώς 
του, θα πρέπει στα οικεία Γραμμάτια Εισπράξεως και Εντάλματα Πλη¬ 
ρωμής να σημειώνονται τα κεφάλαια και άρθρα του προϋπολογισμού, 
ως και τα αντίστοιχα ποσά, στα οποία αφορούν οι λογιστικώς απεικονι- 
ζόμενες σε αυτά πράξεις. Περαιτέρω, το Λογιστήριο της Δ.Ε.Υ.Α.Ρ. εί¬ 
ναι υποχρεωμένο να εφαρμόσει την αρχή του ταμιακού συμψηφισμού, 
για τις μεταξύ αυτής και των Τραπεζών συναλλαγές, ώστε να είναι δυ¬ 
νατή η κατάλληλη ενημέρωση του βιβλίου του προϋπολογισμού. 

Άρθρο 43. 

θεώρηση των λογιστικών βιβλίων και στοιχείων. 

1. Η διέπουσα τη Δ.Ε.Υ.Α.Ρ. νομοθεσία δεν ορίζει για τη θεώρηση 
των λογιστικών βιβλίων και παραστατικών στοιχείων. Το κενό αυτό 
μπορεί να αναπληρωθεί με σφράγιση και μονογραφή, κατά φύλλο ή σε¬ 
λίδα, ως και καταχώρηση σχετικής πράξεως θεωρήσεως, στο τέλος 
κάθε βιβλίου, από τον Πρόεδρο της Δ.Ε.Υ.Α.Ρ., ο οποίος, κατά νόμο, 

είναι ο εκάστοτε Δήμαρχος της πόλεως της Ρόδου. 

2. Το βιβλίο Απογραφών - Ισολογισμών, το βιβλίο - μητρώο των πα¬ 
γίων στοιχείων και το βιβλίο παρακολουθήσεως εκτελέσεως του προϋ¬ 
πολογισμού πρέπει επίσης να θεωρηθούν. Η θεώρηση του βιβλίου - μη¬ 
τρώου απαλλάσσει τη Δ.Ε.Τ.Α.Ρ. από την υποχρέωση της αναλυτικής, 
κατά πάγιο περιουσιακό στοιχείο καταχωρήσεως, στο τέλος της χρή- 
σεως, στο βιβλίο Απογραφών και Ισολογισμών. 

Άρθρο 44. 

Μηχανογράφηση - Λογιστήριο. 

1. Η Δ.Ε.Τ.Α.Ρ. εφαρμόζει σύστημα μηχανογραφικής επεξεργασίας 
των λογιστικών στοιχείων με Ηλεκτρονικό Υπολογιστή. Το σύστημα 
αυτό περιγράφεται στα οικεία αναλυτικά προγράμματα, που αφορούν τη 
Γενική Λογιστική, τα έσοδα (τιμολόγηση), τις αποθήκες των υλικών και 
τη μισθοδοσία του προσωπικού της. 

2. Το πρόγραμμα της Γενικής Λογιστικής περιλαμβάνει την ενημέ¬ 
ρωση των λογαριασμών, που προβλέπονται από το Λογιστικό Σχέδιο 
της Δ.Ε.Τ.Α.Ρ., με βάση ειδικά παραστατικά στοιχεία, που εκδίδει το 
Λογιστήριο και στα οποία απεικονίζονται όλες οι καθημερινές συναλλα¬ 
γές της Επιχειρήσεως όπως αυτές προκύπτουν από τα ταμιακά, συμψη- 
φιστικά και άλλα παραστατικά στοιχεία της Δ.Ε.Τ.Α.Ρ., δηλαδή Γραμ¬ 
μάτια Εισπράξεως, Εντάλματα Πληρωμής. Συμφηφιστικά Δελτία εγ¬ 
γραφών κ.λπ. Τα ειδικά παραστατικά στοιχεία αποτελούν τη «γέφυρα» 
συνδέσεως των καθημερινώς εκδιδομένων ταμιακών και άλλων παρα¬ 
στατικών στοιχείων με τη μηχανογράφηση. Η ανάγκη εκδόσεως των ει¬ 
δικών αυτών παραστατικών στοιχείων προκύπτει από το γεγονός καθη¬ 
μερινού ελέγχου της κωδικοποιήσεως των λογαριασμών, που πρέπει να 
ενημερωθούν. Με την πάροδο του χρόνου και την απόκτηση εμπειρίας 
από το προσωπικό είναι δυνατό να ενημερώνεται η μηχανογράφηση απ’ 
ευθείας από τα εκδιδόμενα ταμιακά και άλλα παραστατικά, στα οποία 
κωδικοποιούνται ορθώς οι κατάλληλοι προς ενημέρωση λογαρια¬ 
σμοί. 

3. Το πρόγραμμα της Γενικής Λογιστικής μας εξασφαλίζει ταυτό- ’ 
χρονη ενημέρωση των ημερολογίων (αναλυτικών και συγκεντρωτικών) 
και των καθολικών (αναλυτικών και Γενικού), καθημερινή λογιστική 
και ταμιακή συμφωνία για τις πράξεις της ημέρας, ισοζύγια (αναλυτικά 
και Γενικό) και όλες τις απαραίτητες για τις ανάγκες της Δ.Ε.Τ.Α.Ρ. 
λογιστικές και στατιστικές πληροφορίες. 

Η πρωτοβουλία για την ταξινόμηση και κωδικοποίηση των καθημε¬ 
ρινών οικονομικών πράξεων και άλλων λογιστικών εγγραφών τακτο- 
ποιήσεως των λογαριασμών και καταρτίσεως του Ισολογισμού της Επι- 
χειρήσεως αποτελεί αρμοδιότητα και ευθύνη του Λογιστηρίου της 
Δ.Ε.Τ.Α.Ρ. 

Άρθρο 45. 

Έσοδα - Λογιστήριο. 

1. Ειδικό αναλυτικό πρόγραμμα της μηχανογραφήσεως καλύπτει 
σημαντικό μέρος της βεβαιώσεως και εισπράξεως των εσόδων της 
Δ.Ε.Τ.Α.Ρ. Με το πρόγραμμα αυτό δημιουργείται ένα πλήρες αρχείο 
των πελατών της Επιχειρήσεως και επιτυγχάνεται η αυτόματη έκδοση 
τιμολογίου, κατόπιν ενημερώσεως της μηχανογραφήσεως με τις ενδεί¬ 
ξεις των υδρομετρητών. 

Παράλληλα, έχουμε ενημέρωση των λογαριασμών των πελατών, 
των εσόδων και των λοιπών λογαριασμών που αφορούν τα εκδιδόμενα 
τιμολόγια. 

2. Η. είσπραξη των τιμολογίων αυτών γίνεται από την ταμιακή υπη¬ 
ρεσία και στη συνέχεια η μηχανογράφηση ενημερώνει τους λογαρια¬ 
σμούς των πελατών. 

3. Η μηχανογράφηση παρέχει πληροφορίες ως προς τα μη εισπρα- 
χθέντα τιμολόγια κατά πελάτη και άλλες λογιστικές και στατιστικές 
πληροφορίες απαραίτητες για την παρακολούθηση των εσόδων της Επι- 
χειρήσεως. 

4. Η ανωτέρω διαδικασία καλύπτει τα έσοδα από την κατανάλωση 
ύδατος, ενοίκια υδρομετρητών, τέλη χρήσεως υπονόμων (αναλογικά 
πάνω στην κατανάλωση ύδατος), τα τέλη έργων (80% ή 40%) και το 
χαρτόσημο ή Φ.Π.Α. των τιμολογίων. 

5. Τα έσοδα από τέλη συνδέσεως με υπονόμους εισπράττονται από 
τον πελάτη με Γ ραμμάτιο Εισπράξεως, που εκδίδει το Γ ραφείο Εσόδων 
του Λογιστηρίου της Δ.Ε.Τ.Α.Ρ. 

6. Επίσης με Γραμμάτιο Εισπράξεως εισπράττεται και η προκατα¬ 
βολή από τους πελάτες, για εκτέλεση έργων για λογιαριασμό τους, από 
τα Οποία προκύπτουν έσοδα. 


Ο πελάτης υποβάλλει σχετική αίτηση για διακλάδωση και σύνδεση 
με το δίκτυο υδρεύσεως ή αποχετεύσεως ή για" μετατόπιση του δικτύου 
υδρεύσεως ή αποχετεύσεως. Η αίτηση αυτή πρέπει να πρωτοκολλείται 
σε ιδιαίτερο βιβλίο - πρωτόκολλο, που θα τηρεί το Γραφείο Εσόδων του 
Λογιστηρίου της Δ.Ε.Τ.Α.Ρ. Η αίτηση αυτή διαβιβάζεται στην αντί¬ 
στοιχη τεχνική υπηρεσία υδρεύσεως ή αποχετεύσεως για τη σχετική 
τεχνική εξακρίβωση και την κατάρτιση του προϋπολογισμού της σχετι¬ 
κής δαπάνης. Η παράδοση των αιτήσεων αυτών πρέπει να γίνεται κα¬ 
θημερινά με βιβλίο παραλαβής και παραδόσεως. Η αντίστοιχη τεχνική 
υπηρεσία με το αρμόδιο γραφείο της, που ασχολείται με έργα για λογα¬ 
ριασμό των πελατών, αφού κάνει την εξακρίβωση και συντάξει τον 
προϋπολογισμό της δαπάνης, επαναδιαβιβάζει τις σχετικές αιτήσεις δε¬ 
όντως συμπληρωμένες στο Γραφείο Εσόδων του Λογιστηρίου. Ειδο¬ 
ποιείται από το Γ ραφείο Εσόδων ο πελάτης, ο οποίος και προκαταβάλ¬ 
λει το σχετικό ποσό. Η προκαταβολή εισπράττεται με έκδοση Γραμμα- 
τίου Εισπράξεως και πιστώνεται ο λογαριασμός του. Σημειώνεται πάνω 
στην αίτηση ο αριθμός και η ημερομηνία του Γραμματίου Εισπράξεως. 
Στη συνέχεια, η αίτηση παραδίδεται πάλι στην αντίστοιχη Τεχνική Υπη¬ 
ρεσία για να εκτελεστεί το έργο. Η αντίστοιχή τεχνική υπηρεσία θα ση¬ 
μειώσει πάνω στην αίτηση την αξία των χρησιμοποιηθέντων υλικών 
προσαυξημένη κατά ένα ποσοστό, που ορίζεται εκάστοτε από το Διοικη¬ 
τικό Συμβούλιο της Δ.Ε.Τ.Α.Ρ. Τα υλικά αυτά εφόσον προέρχονται από 
τις αποθήκες της Δ.Ε.Τ.Α.Ρ., έχουν εξαχθεί με Δελτίο Εξαγωγής, Στην 
περίπτωση αυτή η αντίστοιχη Τεχνική υπηρεσία, μπορεί να αναγράψει 
μόνο τον αριθμό του Δελτίου εξαγωγής και την ημερομηνία και να περι¬ 
γράφει τα υλικά μόνο ποσοτικά. Η συμπλήρωσή της αξίας αυτών, προ¬ 
σαυξημένης θα γίνει από το Λογιστήριο. Επίσης, η αντίστοιχη τεχνική 
υπηρεσία υποχρεούται να σημειώσει τον αριθμό των ημερομισθίων που 
χρειάστηκαν για το έργο αυτό του πελάτη. Ο Υπεύθυνος του Λογιστη¬ 
ρίου παραλαμβάνει αμέσως μετά το πέρας του έργου τις αιτήσεις αυτές, 
κοστολογεί τα υλικά βάσει του Δελτίου εξαγωγής και τα ημερομίσθια 
βάσει του ισχύοντος ημερομισθίου" και προβαίνει σε χρέωση του λογα¬ 
ριασμού του πελάτη και πίστωση των οικείων λογαριασμών, σύμφωνα 
με το Λογιστικό Σχέδιο της Επιχειρήσεως. Ειδοποιείται από το Γ ραφείο 
Εσόδων ο πελάτης. Το σύστημα της μηχανογραφήσεως έχει τη δυνατό¬ 
τητα της ανιχνεύσεως του χρεωστικού υπολοίπου του λογαριασμού του 
πελάτη και της αναγραφής σχετικής σημειώσεως στον πρώτο λογαρια¬ 
σμό υδρεύσεως που θα εκδοθεί. Η είσπραξη του χρεωστικού υπολοίπου 
γίνεται με Γ ραμμάτιο Εισπράξεως, στο οποίο λαμβάνεται μέριμνα για 
την κατάλληλη ενημέρωση και του προϋπολογισμού, όπως ακριβώς τέ¬ 
τοια μέριμνα πρέπει" να λαμβάνεται και κατά την έκδοση Γραμματίου 
Εισπράξεως της προκαταβολής. ■ 

Ο λογαριασμός του πελάτη, που χρεώνεται ως ανωτέρω ή πιστώνε¬ 
ται με την προκαταβολή και την εξόφληση, λειτουργεί με βάση τον 
αριθμό της Συμβάσεως. Η αίτηση του πελάτη που επιστρέφεται στο Λο¬ 
γιστήριο από την αντίστοιχη τεχνική υπηρεσία μετά το πέρας του έργου, 
πρέπει να αναφέρει τον αριθμό του υδρομετρητού και τη διάμετρο της 
παροχής. 

7. Τα τέλη συνδέσεως με υπονόμους εισπράττονται από τον πελάτη 
με Γραμμάτιο Εισπράξεως. Είναι όμως δυνατό για τα έσοδα αυτά, 
όπως και για τα έσοδα από διακλάδωση και σύνδεση με υπονόμους ή 
μετατόπιση δικτύου υπονόμων, να λειτουργήσει η ίδια διαδικασία. Ο πε¬ 
λάτης υποβάλλει σχετική αίτηση, που συνοδεύεται από ορισμένα δικαιο- 
λογητικά, για τη σύνδεσή του με υπόνομο. Η αίτηση αυτή πρέπει να κα- 
ταχωρείται στο Γ ενικό Πρωτόκολλο της Δ.Ε.Τ.Α.Ρ. (Γ ραμματεία). Στη 
συνέχεια διαβιβάζεται στην αρμόδια τεχνική υπηρεσία για αυτοψία και 
προϋπολογισμό δαπάνης. Ο πελάτης προκαταβάλλει ένα ποσό με Γ ραμ¬ 
μάτιο Εισπράξεως και πιστώνεται ο λογαριασμός του. Η αρμόδια τε¬ 
χνική υπηρεσία συμπληρώνει πάνω στην αίτηση ή σε ιδιαίτερο έντυπο το 
κόστος των υλικών. Η σημείωση αυτή γίνεται με βάση τον αριθμό και 
την ημερομηνία του Δελτίου Παραγγελίας. Μπορεί η αρμόδια τεχνική 
υπηρεσία να περιοριστεί μόνο στον αριθμό και την ημερομηνία του Δελ¬ 
τίου Παραγγελίας και σε ποσοτική περιγραφή των χρησιμοποιηθέντων 
υλικών. Επίσης, η αρμόδια τεχνική υπηρεσία σημειώνει τον αριθμό των 
ημερομισθίων. Η αίτηση του πελάτη ή το ιδιαίτερο αυτό έντυπο διαβι¬ 
βάζεται μετά το πέρας του έργου, στο Λογιστήριο, το οποίο κοστολογεί 
τα υλικά, προσαυξάνοντας την αξία τους με ορισμένο ποσοστό, και τα 
ημερομίσθια. Στη συνέχεια προβαίνει στις κατάλληλες λογιστικές εγ¬ 
γραφές. 

8. Τα έσοδα από συνεισφορές τρίτων για την εκτέλεση έργων κατά 
προτεραιότητα εισπράττονται με Γραμμάτιο Εισπράξεως, που εκδίδει 
το Γραφείο Εσόδων του Λογιστηρίου. Το ίδιο ισχύει για τα έσοδα από 
επανασυνδέσεις και υδροδοτήσεις χωρίς μετρητές. 

9. Τα έσοδα από υδροδοτήσεις πλοίων καταχωρούνται στους οι- 

κείους λογαριασμούς με βάση τα δελτία παροχής ύδατος, στο οποίο πρέ¬ 
πει να αναγράφεται η αξία ύδατος και ο Φ.Π.Α, και το βιβλίο υδρολη¬ 
ψίας πλοίων. 

10. Στην περίπτωση αλλαγής στην εγγύηση, εκδίδεται συμπληρω¬ 
ματικό Γραμμάτιο Εισπράξεως από το Γραφείο Εσόδων του Λογιστη¬ 
ρίου. Η διάλυση της συμβάσεως υδροδοτήσεως σημαίνει επιστροφή της 
χρηματικής εγγυήσεως με έκδοση σχετικού Εντάλματος Πληρωμής, 
από το Γραφείο Εσόδων. 

# Στην περίπτωση επιστροφής του υδρομετρητού, είτε λόγω λύσεως 
της Συμβάσεως υδροδοτήσεως είτε λόγω αντικαταστάσεώς του ισχύουν 
τα εξής: 

Ο υδρομετρητής που είναι σε καλή κατάσταση επιστρέφεται στην 
Αποθήκη (εκδίδεται Δελτίο Εισαγωγής), με την τιμή της αγοράς μειω¬ 
μένης λόγω παλαιότητας. 

Το ίδιο ισχύει και για τους κατόπιν επισκευής επανεισαγωμένους 
στην αποθήκη υδρομετρητές. Οι υδρομετρητές όμως που χρήζουν επι¬ 
σκευής εισάγονται στην Αποθήκη και παρακολουθούνται από του απο- 
θηκάριο ποσοτικώς με αξία μιας δραχμής. Όταν επισκευάζονται και 
επαυεισάγονται στην αποθήκη αντιλογίζεται η προηγούμενη εγ- 
γραφή. 

Άρθρο 46. 

Αποθήκες - Λογιστήριο. 

1. Ειδικό πρόγραμμα μηχανογραφήσεως εφαρμόζεται για την παρα¬ 
κολούθηση των Αποθηκών, δηλαδή των αποθεμάτων. Το Λογιστήριο 
προετοιμάζει τα απαραίτητα στοιχεία για τη μηχανογράφηση σε ότι 
αφορά τις εισαγωγές και εξαγωγές των υλικών. 

2. Τα Δελτία Εισαγωγής και τα Δελτία Εξαγωγής υλικών από τις 
αποθήκες συντάσσονται από το γραφείο των Προμηθειών. Το Λογιστή¬ 
ριο μέσω της μηχανογραφήσεως συμπληρώνει στο Δελτίο Εξαγωγής 
τις τιμές των υλικών, όπως προσδιορίζονται αυτές από τη μηχανογρά¬ 
φηση. 

3. Το Λογιστήριο έχει την αρμοδιότητα της συγκροτήσεως επιτρο¬ 
πών για την καταμέτρηση (απογραφή) των αποθεμάτων στο τέλος της 
χρήσεως, όπως έχει και την αρμοδιότητα της απογραφής στο τέλος της 
χρήσεως όλων των περιουσιακών στοιχείων της Επιχειρήσεως. 

Άρθρο 47. 

Προμήθειες - Αποθήκες 

1. Το Γραφείο Προμηθειών συγκεντρώνει όλες τις αιτήσεις εφοδια¬ 
σμού, που προέρχονται από τις διάφορες υπηρεσίες της Δ.Ε.Υ.Α.Ρ. και 
αφορούν στην προμήθεια οποιουδήπφτε υλικού (Πάγιος εξοπλισμός, 
υλικά συύτηρήσεως και έργων, αναλώσιμα υλικά πρώτες και βοηθητι¬ 
κές ύλες χυτηρίου κ.λπ.). 

2. Το Γραφείο Προμηθειών συγκεντρώνει από την επιτόπια αγορά, 
την αγορά του εσωτερικού, αλλά και του εξωτερικού, τιμοκαταλόγους 
και άλλες συναφείς πληροφορίες για τα υλικά, γενικότερα, που χρησιμο¬ 
ποιεί η Δ.Ε.Υ.Α.Ρ. Για κάθε προμήθεια υλικού και εφόσον πρόκειται για 
αξιόλογες ποσότητες ή υψηλού κόστους, το Γραφείο Προμηθειών πρέπει 
να διενεργεί σχετικούς διαγωνισμούς, πρόχειρους μειοδοτικούς διαγω¬ 
νισμούς ή δημόσιους, σύμφωνα με Κανονισμό που θα εγκρίνει η Διοί¬ 
κηση της Δ.Ε.Υ.Α.Ρ. ή τις αποφάσεις αυτής. 

3. Το Γραφείο Προμηθειών μετά την επιλογή του Προμηθευτού εκδί¬ 
δει Δελτίο Παραγγελίας στο οποίο αναγράφονται τα στοιχειά του Προ¬ 
μηθευτού που έχει επιλεγεί, η περιγραφή του υλικού και οι συμφωνηθέ- 
ντες όροι προμήθειας, (τιμή, φόροι, χαρτόσημο, μεταφορικά κ.λπ.). 

4. Με βάση το Δελτίο Παραγγελίας και αφού βεβαιωθεί το Γραφείο 
Προμηθειών ότι το υλικό, που περιγράφεται σε αυτό παραλήφθηκε πο¬ 
σοτικώς και ποιοτικώς από την αρμόδια υπηρεσία, που θα το χρησιμο¬ 
ποιήσει άμεσα ή από τον αποθηκάριο, εκδίδει το Δελτίο Εισαγωγής 
στην Αποθήκη της Δ.Ε.Υ.Α.Ρ. Στην περίπτωση που το υλικό θα χρησι¬ 
μοποιηθεί άμεσα στην κατασκευή κάποιου έργου ή στη συντήρηση δεν 
χρειάζεται να εκδοθεί Δελτίο Εισαγωγής στην Αποθήκη. 

5. Το Γραφείο Προμηθειών εκδίδει και τα Δελτία Εξαγωγής από την 
Αποθήκη, αλλά μόνο ποσοτικώς, γιατί η συμπλήρωση του Δελτίου Εξα¬ 
γωγής με τις τιμές μονάδος και την αξία του υλικού γίνεται από το Λο¬ 
γιστήριο μέσω της Μηχανογραφήσεως. 

6. Το Γραφείο Προμηθειών έχει αρμοδιότητα και για τις περιπτώσεις 
μισθώσεως μηχανημάτων και συναφών, ιδιοκτησίας τρίτων. Και στην 
περίπτωση αυτή πρέπει να προηγείται έρευνα της αγοράς. 

7. Στις περιπτώσεις μισθώσεως μηχανημάτων εκδίδεται Αίτηση 
Εφοδιασμού, από την αρμόδια υπηρεσία, που διαβιβάζεται στο Γραφεία 


Προμηθειών για την έκδοση Δελτίου Παραγγελίας, κατόπιν επιλογής 
του κατάλληλου εκμισθωτού μηχανημάτων, κατά την προβλεπόμενη 
από Κανονισμό ή απόφαση της Διοικήσεως διαδικασία. Στο Δελτίο Πα¬ 
ραγγελίας αναγράφονται οι όροι της συμφωνίας μισθώσεως των μηχα¬ 
νημάτων. 

8. Οι Αιτήσεις Εφοδιασμού εγκρίνονται από το Γενικό Διευθυντή. 

9. Στό Γραφείο Προμηθειών διαβιβάζονται από το αρμόδιο Γραφείο 
του Χυτηρίου - Μηχανουργείου της Δ.Ε.Υ.Α.Ρ. τα Δελτία Παραγωγής 
των προϊόντων του, για την έκδοση αντίστοιχων Δελτίων Εισαγωγής 
στην Αποθήκη. 

10. Η πληρωμή των Προμηθευτών γίνεται με ένταλμα πληρωμής 
που εκδίδει το Λογιστήριο, και στο οποίο επισυνάπτεται οπωσδήποτε το 
τιμολόγιο του,προμηθευτή ως δικαιολογητικό στοιχείο. 

11. Οι Αποθήκες της Δ.Ε.Υ.Α.Ρ. παρακολουούνται για τις εισαγω¬ 
γές και εξαγωγές των υλικών τους από το Λογιστήριο μέσω της Μηχα¬ 
νογραφήσεως. 

12. Ο Αποθηκάριος είναι υποχρεωμένος να παραλαμβάνει υλικά 
προς αποθήκευση μόνο βάσει Δελτίου Εισαγωγής και να εξάγει από την 
Αποθήκη του υλικά μόνο βάσει Δελτίου Εξαγωγής. 

13. Στις υποχρεώσεις του Αποθηκαρίου είναι και η τήρηση από αυ¬ 
τόν καρτελλών ποσοτικής παρακολουθήσεως των υλικών της Αποθή- 
κης. 

14. Ο Αποθηκάριος μπορεί να παραδίδει καθημερινά στα διάφορα 
συνεργεία της Δ.Ε.Υ.Α.Ρ. διάφορα υλικά από την Αποθήκη του, με 
βάση την Αίτηση Εφοδιασμού, η οποία προηγουμένως έχει εγκριθεί και 
έχει περάσει από το Γ ραφείο Προμηθειών. Μετά το πέρας της καθημερι¬ 
νής εργασίας των διαφόρων συνεργείων και έχοντας υπόψη τις ποσότη¬ 
τες των υλικών που επέστρεψαν τα συνεργεία ως αχρησιμοποίητες, συ¬ 
μπληρώνεται κατάλληλα η Αίτηση Εφοδιασμού και παραδίδεται στο 
Γ ραφείο Προμηθειών για να εκδόσει το Δελτίο Εξαγωγής των υλικών. 

Άρθρο 48. 

Γραμμάτιο Εισπράξεως. 

1. Το Γραμμάτιο Εισπράξεως εκδίδεται από το Λογιστήριο (Γραφείο 
Εσόδων) εις τριπλούν (3πλούν). Τα Γραμμάτια Εισπράξεως πρέπει να 
είναι προαριθμημένα. Το πρωτότυπο του Γραμματίου Εισπράξεως, 
χρώματος ανοικτού πρασίνου, προορίζεται για το ταμείο της Επιχειρή- 
σεως και στη συνέχεια παραδίδεται στο Λογιστήριο. 

2. Στο Γραμμάτιο Εισπράξεως αναγράφονται οι προς πίστωση λογα¬ 
ριασμοί κατά κωδικό αριθμό σε τελευταία ανάλυση (δευτεροβάθμος ή 
τριτοβάθμιος) βάσει του Σχεδίου Λογαριασμών της Δ.Ε.Υ.Α.Ρ. Στο 
Γραμμάτιο Εισπράξεως αναγράφονται επίσης τα στοιχειακού προσώ¬ 
που από το οποίο πραγματοποιείται η είσπραξη, σύντομη αλλά σαφής 
αιτιολογία της εισπράξεως και το συνολικό ποσό αριθμητικώς και ολο¬ 
γράφως. 

3. Το Γραμμάτιο Εισπράξεως υπογράφεται από αυτόν που το εξέ¬ 
δωσε και θεωρείται από το Διευθυντή Διοικητικής και Οικονομικής 
Υπηρεσίας. 

4. Το Γραμμάτιο Εισπράξεως υπογράφεται υποχρεωτικώς από αυ¬ 
τόν που καταβάλλει τα χρήματα και σφραγίζεται και υπογράφεται από 
του ταμία της Δ.Ε.Υ.Α.Ρ. Πρέπει να ακυρώνονται με τη σφραγίδα του 
Ταμία και όλα τα επισυναπτόμενα δικαιολογητικά, τόσο στα Γραμμάτια 
Εισπράξεως όσο και στα Εντάλματα Πληρωμής. 

5. Στο Γ ραμμάτιο Εισπράξεως σημειώνονται, σε ιδιαίτερη θέση, τα 
επισυναπτόμενα δικαιολογητικά. 

6. Το πρώτο αντίγραφο του Γραμματίου Εισπράξεως παραδίδεται 
στον καταβαλόντα το χρηματικό ποσό, ως απόδειξη εισπράξεως. Το 
δεύτερο αντίγραφο παραμένει στο στέλεχος και χρησιμοποιείται απο¬ 
κλειστικά από αυτόν που ενημερώνει το Βιβλίο Παρακολουθήσεως 
Εκτελέσεως του Προϋπολογισμού της Δ.Ε.Υ.Α.Ρ., αφού προηγουμέ¬ 
νως έχει γίνει ανακατάταξη των κονδυλίων, που αναφέρονται στο Γ ραμ¬ 
μάτιο Εισπράξεως, κατά Κεφάλαιο και Άρθρο του Προϋπολογι¬ 
σμού. 

7. Τα Γραμμάτια Εισπράξεως που εκδίδονται για την απεικόνιση τα¬ 
μιακών συμψηφιστικών εγγραφών πρέπει να αναγράφουν στη θέση της 
υπογραφής του καταβαλόντος τη λέξη «ΥΠΗΡΕΣΙΑΚΟ» και να μνημο¬ 
νεύεται ο αριθμός και η ημερομηνία του αντίστοιχου Εντάλματος Πλη¬ 
ρωμής με το οποίο συμψηφίζεται. 

8. Το συγκεντρωτικό Γραμμάτιο Εισπράξεως που εκδίδεται για το 
σύνολο των τιμολογίων που εισπράχθηκαν, πρέπει να αναφέρει τη λέξη 
«ΥΠΗΡΕΣΙΑΚΟ» και τον αριθμό - τεμάχια - των τιμολογίων, στη θέση 
συνημμένα δικαιολογητικά. 

9. Το αντίγραφο του Γραμματίου Εισπράξεως, που χορηγείται στον 

καταβαλόντα πρέπει να είναι σφραγισμένο και υπογεγραμμένο από τον 
ταμία της Δ.Ε.Τ.Α.Ρ. 

10. Τα Γραμμάτια Εισπράξεως περιέρχονται τελικώς στο Λογιστή¬ 
ριο και χρησιμοποιούνται για την κατάρτιση του ειδικού Γραμματίου Ει- 
σπράξεως προς ενημέρωση της Μηχανογραφήσεως. Στο ειδικό Γραμ¬ 
μάτιο Εισπράξεως, που προορίζεται για την ενημέρωση της Μηχανο¬ 
γραφήσεως, δεν πρέπει να συμπεριλαμβάνεται το συγκεντρωτικό Γραμ¬ 
μάτιο Εισπράξεως που εκδίδεται στο τέλος της ημέρας για τα τιμολόγια 
που εισπράχθηκαν, γιατί η Μηχανογράφηση, με την είσπραξη των τιμο¬ 
λογίων, ενημερώνει αυτόματα τη χρέωση του λογαριασμού «Ταμείο» 
και την πίστωση των λογαριασμών των πελατών. 

11. Τα Γραμμάτια Εισπράξεως αρχειοθετούνται από το Λογιστήριο 
κατά απόλυτη αριθμητική σειρά. 

Άρθρο 49. 

Ένταλμα Πληρωμής. 

1. Το Ένταλμα Πληρωμής εκδίδεται από το Λογιστήριο σε τριπλούν 
(3πλουν). Τα Εντάλματα Πληρωμής πρέπει να είναι προαριθμημένα. 
Το πρωτότυπο του Εντάλματος Πληρωμής, χρώματος ανοικτού ερυ¬ 
θρού (ροζ), προορίζεται για το ταμείο της Επιχειρήσεως και στη συνέ¬ 
χεια παραδίδεται στο Λογιστήριο. 

2. Στο Ένταλμα Πληρωμής αναγράφονται οι προς χρέωση λογαρια¬ 
σμοί κατά κωδικό αριθμό σε τελευταία ανάλυση (δευτεροβάθμιος ή τρι¬ 
τοβάθμιος) βάσει του Σχεδίου Λογαριασμών της Δ.Ε.Τ.Α.Ρ. Στο 
Ένταλμα Πληρωμής αναγράφονται επίσης τα στοιχεία του προσώπου 
προς το οποίο γίνεται η πληρωμή, σύντομη αλλά σαφής αιτιολογία της 
πληρωμής και το συνολικό ποσό αριθμητικώς και ολογράφως. 

3. Το Ένταλμα Πληρωμής υπογράφεται από αυτόν που το εξέδωσε 
(Λογιστήριο). Επίσης τίθεται και η ημερομηνία εκδόσεως. Στη συνέχεια 
θεωρείται από τον Γενικό Διευθυντή και εγκρίνεται από τον Πρόεδρο του 
Διοικητικού Συμβουλίου της Δ.Ε.Τ.Α.Ρ. 

4. Το Ένταλμα Πληρωμής εκτελείται από τον ταμία, ο οποίος σημει¬ 
ώνει την ημερομηνία πληρωμής, σφραγίζει και υπογράφει το Ένταλμα, 
αφού προηγουμένως βεβαιωθεί ότι έχει υπογράψει, ως λαβών, το πρό¬ 
σωπο το οποίο αναφέρεται στο Ένταλμα Πληρωμής. 

5. Σε ιδιαίτερη θέση του Εντάλματος Πληρωμής σημειώνονται τα 
επισυναπτόμενα δικαιολογητικά. 

6. Το πρώτο αντίγραφο του Εντάλματος Πληρωμής αρχειοθετείται 
από το Λογιστήριο κατά απόλυτη αριθμητική σειρά, καθόσον τα πρωτό¬ 
τυπα Εντάλματα Πληρωμής, μαζί με τα συνημμένα σε αυτά δικαιολο- 
γητικά, αρχειοθετούνται από το Λογιστήριο κατά την ημερομηνία της 
πραγματικής πληρωμής τους. 

7. Το δεύτερο αντίγραφο του Εντάλματος Πληρωμής παραμένει στο 
στέλεχος και χρησιμοποιείται αποκλειστικά από αυτόν που ενημερώνει 
το βιβλίο Παρακολουθήσεως Εκτελέσεως του Προϋπολογισμού, αφού 
προηγουμένως έχει ανακατατάξει τα κονδύλια που αναφέρονται στο 
Ένταλμα Πληρωμής, κατά Κεφάλαιο και Άρθρο του Προϋπολογι¬ 
σμού. 

8. Τα Εντάλματα Πληρωμής που εκδίδονται για την απεικόνιση τα¬ 
μιακών συμψηφιστικών εγγραφών πρέπει να αναγράφουν στη θέση της 
υπογραφής του λαβόντος τη λέξη «ΤΠΗΡΕΣΙΑΚΟ» και να μνημονεύε¬ 
ται ο αριθμός και η ημερομηνία του αντίστοιχου Γραμματίου Εισπρά- 
ξεως με το οποίο συμψηφίζονται. 

9. Τα Εντάλματα Πληρωμής που περιέρχονται στο Λογιστήριο μετά 
την πληρωμή, χρησιμοποιούνται, πριν από την αρχειοθέτησή τους, για 
την έκδοση του ειδικού Εντάλματος Πληρωμής προς ενημέρωση της 
Μηχανογραφήσεως, όταν η ενημέρωση της μηχανογραφήσεως δεν γί¬ 
νεται απ’ ευθείας από τα εντάλματα πληρωμής. 

Άρθρο 50. 

Δελτία Συμψηφιστικών Εγγραφών. 

1. Τα Δελτία Συμψηφιστικών Εγγραφών εκδίδονται από το Λογιστή¬ 
ριο εις τριπλούν (3πλουν) και είναι προαριθμημένα. 

2. Στο Δελτίο Συμψηφιστικής Εγγραφής καταχωρούνται αναλυτικά 
οι προς χρέωση και πίστωση λογαριασμοί κατά κωδικό αριθμό σε τελευ¬ 
ταία ανάλυση (δευτεροβάθμιος ή τριτοβάθμιος). 

3. Στο Δελτίο Συμψηφιστικής Εγγραφής αναφέρεται σύντομη αλλά 
σαφής αιτιολογία για τη λογιστική εγγραφή που περιλαμβάνεται σε 
αυτό. Επίσης σε ιδιαίτερη θέση σημειώνονται τα επισυναπτόμενα δι- 
καιολογητικά. 

4. Το Δελτίο Συμψηφιστικής Εγγραφής υπογράφεται από αυτόν που 
το συνέταξε (Λογιστήριο) και θεωρείται από τον Προϊστάμενο Οικονομι¬ 


κής Τπηρεσίας και το Διευθυντή Διοικητικής και Οικονομικής ΐπηρε- 
σίας. 

5. Το πρωτότυπο Δελτίο Συμψηφιστικής Εγγραφής χρώματος ανοι¬ 
κτού κίτρινου, μετά των συνημμένων σε αυτό δικαιολογητικών, αρχειο¬ 
θετείται από το Λογιστήριο κατά απόλυτη αριθμητική σειρά. 

6. Το πρώτο αντίγραφο προορίζεται για τη Μηχανογράφηση και το 
δεύτερο αντίγραφο παραμένει στο στέλεχος. 

7. Εάν χρησιμοποιείται ειδικό Δελτίο Συμψηφιστικών Εγγραφών για 
την ενημέρωση της Μηχανογραφήσεως, η έκδοση Δελτίου Συμψηφιστι- 
κής Εγγραφής δεν είναι απαραίτητη, αρκεί να τηρούνται οι διαδικασίες 
που αφορούν το Δελτίο Συμψηφιστικής Εγγραφής και στο ειδικό δελτίο 
της μηχανογραφήσεως. ^ 

8. Παρακολουθούνται από το Λογιστήριο της Δ.Ε.Τ.Α.Ρ. τα αδιά¬ 
θετα έντυπα των Γραμματίων Εισπράξεως, Ενταλμάτων Πληρωμής 
και Δελτίων Συμψηφιστικών Εγγραφών. Η παρακολούθηση αυτή μπο¬ 
ρεί να γίνει σε εξωλογιστική καρτέλλα. 

Άρθρο 51. 

Αίτηση Εφοδιασμού. 

1. Η Αίτηση Εφοδιασμού εκδίδεται από την ενδιαφερόμενη να χρησι¬ 
μοποιήσει κάποιο ή κάποια υλικά υπηρεσία της Δ.Ε.Τ.Α.Ρ. Η Αίτηση 
Εφοδιασμού εκδίδεται σε τριπλούν (3πλουν). Στην Αίτηση Εφοδιασμού, 
η οποία είναι προαριθμημένη, σημειώνεται η ημερομηνία εκδόσεως και 
η προέλευση αυτής, - δηλαδή αναγράφεται η υπηρεσία ή το τμήμα ή το 
γραφείο της Δ.Ε.Τ.Α.Ρ. που ζητάει τα υλικά που αναφέρονται στην Αί- 
τηθη · 

2. Στην Αίτηση σημειώνεται ο προορισμός των υλικών, δηλαδή αν 
αφορούν σε κάποιο τμήμα ή γραφείο της Δ.Ε.Τ.Α.Ρ., προκειμένου για 
πάγιο εξοπλισμό, ή αν αφορούν την αποθήκη προς δημιουργία, συμπλή¬ 
ρωση, ή ανανέωση των αποθεμάτων της, ή αν αφορούν κάποιο έργο 
(επένδυση), οπότε σημειώνεται και ο κωδικός αριθμός του έργου, που 
δεν είναι άλλος από αυτόν που δίδει το Λογιστήριο με βάση το Σχέδιο 
των Λογαριασμών, ή αν αφορά συντήρηση - επισκευές των εγκαταστά¬ 
σεων και του εξοπλισμού της Δ.Ε.Τ.Α.Ρ., ή αν τέλος αφορά κάποιο έργο 
που εκτελείται για λογαριασμό πελάτου της Δ.Ε.Τ.Α.Ρ. 

3. Αίτηση εφοδιασμού εκδίδεται για κάθε προορισμό των υλικών 
(αποθήκη, διοίκηση - γραφεία, Χυτήριο - Μηχανουργείο, Έργο (επέν¬ 
δυση), Συντήρηση - Επισκευές, Έργο για λογαριασμό Πελάτη). 

4. Στην Αίτηση Εφοδιασμού περιγράφονται τα υλικά κατά είδος και 
ποσότητα και εφόσον είναι γνωστοί και οι κωδικοί αριθμοί των υλικών. 

5. Το πρωτότυπο της Αιτήσεως Εφοδιασμού και το πρώτο αντίγραφο 
αυτής, αφού προηγουμένως έχουν υπογραφεί από τον αιτούντα ,το 
υλικό, διαβιβάζονται στο γραφείο προμηθειών. Το γραφείο προμηθειών 
ζητάει την έγκριση του Γενικού Διευθυντή της Δ.Ε.Τ.Α.Ρ., για να προ¬ 
χωρήσει στην εκτέλεση της Αιτήσεως Εφοδιασμού. 

6. Δικαίωμα υπογραφής της Αιτήσεως Εφοδιασμού έχουν αυτοί που 
ορίζονται με απόφαση του Διοικητικού Συμβουλίου της Δ.Ε.Τ.Α.Ρ. 

7. Το γραφείο Προμηθειών παραλαμβάνοντας τις Αιτήσεις Εφοδια¬ 
σμού, διαπιστώνει αν τα υλικά αυτά υπάρχουν στις αποθήκες της 
Δ.Ε.Τ.Α.Ρ., οπότε διαβιβάζει την Αίτηση Εφοδιασμού στον αποθηκά- 
ριο, αφού προηγουμένως προσυπογράψει πάνω στην Αίτηση Εφοδια¬ 
σμού στην κατάλληλη θέση. 

8. Ο Αποθηκάριος, με βάση την Αίτηση Εφοδιασμού, χορηγεί τα 
υλικά αυτά με υπογραφή πάνω στην Αίτηση Εφοδιασμού του παραλα- 
βόντος αυτά. Στο τέλος της ημέρας, που οριστικοποιούνται οι ποσότητες 
των υλικών που χρησιμοποιήθηκαν από τα συνεργεία της Δ.Ε.Τ.Α.Ρ., 
εκδίδεται το Δελτίο Εξαγωγής από την αποθήκη. Το Δελτίο Εξαγωγής 
εκδίδεται από το γραφείο Προμηθειών με βάση την προαναφερόμενη Αί¬ 
τηση Εφοδιασμού. 

9. Εάν στην Αίτηση Εφοδιασμού περιλαμβάνονται υλικά, που δεν 
υπάρχουν στην αποθήκη, τότε το γραφείο Προμηθειών χρησιμοποιώ¬ 
ντας το πρώτο αντίγραφο της Αιτήσεως Εφοδιασμού προβαίνει στην 
επιλογή του κατάλληλου προμηθευτή ή προμηθευτών, τηρώντας τη 
σχετική διαδικασία και εκδίδει το Δελτίο Παραγγελίας. Δικαιολογητικό 
στοιχείο του Δελτίου παραγγελίας αποτελεί η Αίτηση Εφοδιασμού. 

10. Το δεύτερο αντίγραφο της Αιτήσεως Εφοδιασμού παραμένει στο 
στέλεχος και συνεπώς στα χέρια του αιτήσαντος τα υλικά. 

Άρθρο 52. 

Δελτίο Παραγγελίας. 

1. Το Δελτίο Γ)αραγγελίας εκδίδεται από το Γραφείο Προμηθειών. 
Είναι προαριθμημένο και εκδίδεται εις τετραπλούν (4πλούν), κατά προ- 

μηθευτή και προορισμό υλικού. 

2..Στο Δελτίο Παραγγελίας περιγράφεται κατά ποσότητα το υλικά 
και αναφέρεται η τιμή μονάδας και η αξία κάθε υλικού, σύμφωνα με 
τους συμφωνημένους με τον προμηθευτή όρους προμήθειας του υλικού. 

3. Στο Δελτίο Παραγγελίας αναφέρεται η Αίτηση Εφοδιασμού. Επί¬ 
σης σημειώνεται πάνω σε αυτό η έγκριση του αρμόδιου Διευθυντή και 
υπογράφεται από το Γραφείο Προμηθειών. 

4. Το πρωτότυπο του Δελτίου Παραγγελίας διαβιβάζεται στον προ¬ 
μηθευτή για την εκτέλεση της παραγγελίας. 

5. Το πρώτο αντίγραφο του Δελτίου Παραγγελίας, πάνω στο οποίο 
σημειώνεται από το Γραφείο Προμηθειών ο αριθμός του τιμολογίου και 
η παραλαβή του υλικού, συνοδεύει το τιμολόγιο του προμηθευτού και 
παραδίδεται από το Γραφείο Προμηθειών στο Λογιστήριο, για να διε¬ 
νεργήσει την κατάλληλη λογιστική εγγραφή πιστώσεως του προμηθευ¬ 
τού και χρεώσεως του λογαριασμού, που αφορά ο προορισμός του υλι¬ 
κού. Προορισμός του υλικού, μπορεί να είναι η Διοίκηση - Γραφεία, για 
εξοπλισμό (Γραφεία, έπιπλα, μηχανές κ.λπ), το Έργο (Επένδυση), η 
Αποθήκη (ανανέωση, συμπλήρωση ή δημιουργία αποθεμάτων), η Συ¬ 
ντήρηση και οι επισκευές των εγκαταστάσεων και του εξοπλισμού γενι¬ 
κότερα της Δ.Ε.ΐ.Α.Ρ, Το Χυτήριο - Μηχανουργείο, για πρώτες και 
βοηθητικές ύλες ή άλλα αναλώσιμα υλικά και το Έργο για λογαριασμό 
πελάτη. 

6. Το δεύτερο αντίγραφο του Δελτίου Παραγγελίας προωθείται στον 
προορισμό του υλικού, για να ενημερώσει ο αρμόδιος υπάλληλος το κό¬ 
στος του εκτελουμένου έργου κ.λπ. 

7. Το τρίτο αντίγραφο παραμένει ως στέλεχος στο Γραφείο Προμη¬ 
θειών. 

8. Το Γραφείο Προμηθειών είναι υποχρεωμένο να συμπληρώσει στο 
στέλεχος και στα άλλα δύο αντίγραφα, όλα τα στοιχεία που αναγράφει 
το αντίγραφο του Δελτίου Παραγγελίας, που συνοδεύει το τιμολόγιο. 

Άρθρο 53. 

Δελτίο Εισαγωγής. 

1. Το Δελτίο Εισαγωγής εκδίδεται σε τριπλούν (3πλούν) από το Γρα¬ 
φείο Προμηθειών. Είναι προαριθμημένο και αναγράφονται σε αυτό όλα 
τα υλικά κατά ποσότητα, τιμή μονάδος και αξία. 

2. Στο Δελτίο Εισαγωγής σημειώνονται ακόμη και οι κωδικοί αριθ¬ 
μοί του υλικού, όπως και ο κωδικός αριθμός του προμηθευτή. Ο κωδι¬ 
κός αριθμός του προμηθευτή τίθεται στο Δελτίο Εισαγωγής και στη 
θέση «Προέλευση» από το Λογιστήριο. 

3. Το πρωτότυπο Δελτίο Εισαγωγής, συνοδευόμενο από το αντί¬ 
γραφο του Δελτίου Παραγγελίας, που αφορά τον προορισμό του υλικού, 
διαβιβάζεται στο Λογιστήριο για την ενημέρωση της Μηχανογραφή- 
σεως, αφού προηγουμένως ο αποθηκάριος έχει υπογράφει για την πα- - 
ραλαβή και συνεπώς την εισαγωγή των υλικών στην Αποθήκη. 

4. Το πρώτο αντίγραφο του Δελτίου Εισαγωγής παραδίδεται στον 

Αποθηκάριο, για να ενημερώσει τις ποσοτικές καρτέλλες των υλικών. 
Το άλλο αντίγραφο παραμένει ως στέλεχος στο Γραφείο Προμη¬ 
θειών. - · 

5. Δελτίο Εισαγωγής εκδίδεται επίσης από το Γραφείο Προμηθειών 
με βάση το Δελτίο Παραγωγής του Μηχανουργείου. Στην περίπτωση 
αυτή, στη θέση «Προέλευση» του Δελτίου Εισαγωγής σημειώνεται ο 
κωδικός αριθμός του λογαριασμού ιδιοπαραγωγής του Χυτηρίου - Μη¬ 
χανουργείου. · 

6. Το Δελτίο Εισαγωγής υπογράφεται από αυτόν που το συνέταξε 
(Γραφείο Προμηθειών) και θεωρείται από τον αρμόδιο Διευθυντή Οικο¬ 
νομικής και Διοικητικής Υπηρεσίας ή τον Προϊστάμενο Οικονομικής 
Υπηρεσίας για την επιβεβαίωση, κυρίως, των αναγραφομένων κωδι¬ 
κών αριθμών των υλικών. 

7. Δελτίο Εισαγωγής εκδίδεται και για τους υδρομετρητές που επι- 
στρέφονται σε καλή κατάσταση από τη λύση συμβάσεως υδρεύσεως. 
Επίσης Δελτίο Εισαγωγής εκδίδεται και για τους υδρομετρητές που ει- 
σάγονται στην Αποθήκη ύστερα από επισκευή. 

Άρθρο 54. 

Δελτία Εξαγωγής. 

1. Το Δελτίο Εξαγωγής, εκδίδεται από το Γραφείο Προμηθειών εις 
τετραπλούν (4πλούν) και είναι προαριθμημένο. 

Για να εκδοθεί Δελτίο Εξαγωγής απαιτείται να υπάρχει Αίτηση Εφο¬ 
διασμού. 

2. Στο Δελτίο Εξαγωγής αναγράφονται τα υλικά κατά ποσότητα, 
όπως επίσης και οι κωδικοί αριθμοί αυτών. , 


Το Δελτίο Εξαγωγής υπογράφεται από αυτόν που το συνέταξε (Γρα¬ 
φείο Προμηθειών) και θεωρείται από τον αρμόδιο Διευθυντή. 

Το Δελτίο Εξαγωγής υπογράφεται επίσης από αυτόν που παρέλαβε 
τα υλικά και από τον Αποθηκάριο. 

3. Δελτίο Εξαγωγής εκδίδεται για κάθε προορισμό των υλικών, που 
(αναγράφονται σε αυτό.· 

4. Το πρωτότυπο Δελτίο Εξαγωγής, που φέρει όλες τις προαναφερό- 
μενες υπογραφές, διαβιβάζεται στο Λογιστήριο για την ενημέρωση της 
Μηχανογραφήσεως και τη συμπλήρωση αυτού με τις τιμές μονάδος και 
την αξία κάθε υλικού. 

5. Το πρώτο αντίγραφο του Δελτίου Εξαγωγής αποστέλλεται στον 
«προορισμό» για την ενημέρωση του κόστους του εκτελουμένου έργου 
κ.λπ. 

6. Το δεύτερο αντίγραφο του Δελτίου Εξαγωγής παραδίδεται στον 
Αποθηκάριο, για να ενημερώσει τις ποσοτικές καρτέλλες της αποθήκης 
του. 

7. Το τρίτο αντίγραφο παραμένει ως στέλεχος στο Γραφείο Προμη¬ 
θειών. 

8. Στο Δελτίο Εξαγωγής επισυναπτόμενο δικαιολογητικό είναι η Αί¬ 
τηση Εφοδιασμού. 

Άρθρο 55. 

Δελτίο Παραγωγής Μηχανουργείου. 

1. Το Δελτίο Παραγωγής Μηχανουργείου εκδίδεται από τον υπεύ¬ 
θυνο του Χυτηρίου - Μηχανουργείου σε τριπλούν (3πλούν). 

2. Το Δελτίο Παραγωγής του Μηχανουργείου είναι προαριθμημένο. 
Στο Δελτίο αυτό περιγράφονται αναλυτικά τα προϊόντα που παράγονται 
καθημερινά από το Χυτήριο - Μηχανουργείο. Η αναγραφή αυτών γίνε¬ 
ται κατά ποσότητα, τιμή μονάδος και αξία. Η τιμή μονάδος προσδιορί¬ 
ζεται από τον υπεύθυνο του Μηχανουργείου σε συνεργασία με τον Διευ¬ 
θυντή Οικονομικής και Διοικητικής Υπηρεσίας. 

3. Στο Δελτίο Παραγωγής του Μηχανουργείου αναγράφονται και οι 
κωδικοί αριθμοί των προϊόντων. Το Δελτίο αυτό υπογράφεται από τον 
υπεύθυνο του Μηχανουργείου. 

4. Το Δελτίο Παραγωγής Μηχανουργείου πρέπει να θεωρείται και 
από τον Διευθυντή Τεχνικών Υπηρεσιών και τον Προϊστάμενο της Υπη¬ 
ρεσίας Μηχανολογικού. 

5. Το πρωτότυπο του Δελτίου Παραγωγής Μηχανουργείου διαβιβά¬ 
ζεται στο Λογιστήριο γιά τη διενέργεια της σχετικής λογιστικής εγγρα¬ 
φής μαζί με το Δελτίο Εισαγωγής που θα εκδώσει το Γ ραφείο Προμη¬ 
θειών, στο οποίο διαβιβάστηκε αρχικά το Δελτίο Παραγωγής του Μη¬ 
χανουργείου. 

6. Το πρώτο αντίγραφο του Δελτίου Παραγωγής Μηχανουργείου 
επισυνάπτεται στο αντίγραφο του Δελτίου Εισαγωγής, που προορίζεται 
για τον Αποθηκάριο. 

7. Το δεύτερο αντίγραφο του Δελτίου Παραγωγής Μηχανουργείου 
παραμένει ως στέλεχος γι’ αυτόν που το εξέδωσε. 

Άρθρο 56. 

Παραστατικά Έργων. 

1. Για τα έργα (επενδύσεις) είναι απαραίτητο η τεχνική υπηρεσία (αρ¬ 
μόδιο τμήμα ή γραφείο αυτής) να τηρεί ειδικό φάκελλο για κάθε έργο. 
Κατά την έναρξη εκτελέσεως του έργου η τεχνική υπηρεσία με εσωτε¬ 
ρικό έγγραφό της θα γνωστοποιεί στο Λογιστήριο την έναρξη του έργου 
και θα παρέχει γενικές πληροφορίες γι’ αυτό (Συνοπτική περιγραφή έρ¬ 
γου, προϋπολογιζόμενη δαπάνη, προβλεπόμενος χρόνος περατώσεως 
κ.λπ). Το Λογιστήριο είναι υποχρεωμένο, βάσει του Σχεδίου των Λογα¬ 
ριασμών, να χαρακτηρίζει το έργο με ένα κωδικό αριθμό (εξαψήφιος) 
τον οποίο θα γνωστοποιεί πάραυτα στη Τεχνική υπηρεσία, στο γραφείο 
προμηθειών και στην Αποθήκη. Η τεχνική υπηρεσία είναι υποχρεωμένη 
σε όλα τα έγγραφά της να σημειώνει τον κωδικό αριθμό του έργου. 

2. Στο φάκελλο κάθε έργου, η τεχνική υπηρεσία θα θέτει τα γι’ αυτήν 
προοριζόμενα αντίγραφα Δελτίων Παραγγελίας και Δελτίων Εξαγω¬ 
γής. Στα Δελτία αυτά αναγράφονται τα υλικά που ζητήθηκαν και παρα-· 
λήφθηκαν για το έργο αυτό. Τα Δελτία Παραγγελιών αφορούν σε υλικά 
του εμπορίου και τα Δελτία Εξαγωγής μπορεί να αναγράφουν μόνο τις 
ποσότητες των υλικών. 

3. Η τεχνική υπηρεσία είναι υποχρεωμένη να τηρεί και να εκδίδει 
Δελτίο Απασχολήσεως Μηχανημάτων. Τα μηχανήματα αυτά μπορεί να 

, είναι ιδιοκτησίας τρίτων, μπορεί όμως να είναι και ιδιοκτησίας της 
Δ.Ε.Υ.Α.Ρ. Τα Δελτία αυτά εκδίδονται από την Τεχνική υπηρεσία σε 
3πλούν. Σημειώνεται σε αυτά το έργο και ο κωδικός αριθμός αυτού. Το 

είδος του μηχανήματος και το ονοματεπώνυμο του δικαιούχου. Αναλυ¬ 
τικά κατά ημερομηνία ο χρόνος (ώρες) απασχολήσεως κάθε μηχανήμα¬ 
τος. Υπογράφεται από τον υπεύθυνο του έργου και τον επιβλέποντα μη¬ 
χανικό. 

4. Το πρωτότυπο του Δελτίου Απασχολήσεως Μηχανημάτων παρα- 
δίδεται στο Λογιστήριο, για να αποτελέσει στοιχείο ελέγχου του τιμολο¬ 
γίου που θα εκδώσει ο δικαιούχος. Στο Δελτίο Απασχολήσεως Μηχανη¬ 
μάτων είναι σκόπιμο να υπογράφει και ο δικαιούχος ή ο χειριστής του 
μηχανήματος. 

5. Το πρώτο αντίγραφο του Δελτίου Απασχολήσεως Μηχανημάτων 
προορίζεται για τον φάκελο του έργου, ενώ το δεύτερο αντίγραφο παρα¬ 
μένει ως στέλεχος στα χέρια της τεχνικής υπηρεσίας που το εξέδωσε. 

6. Τα Δελτία απασχολήσεως μηχανημάτων εκδίδονται αμέσως μετά 
το πέρας κάθε έργου και αν ο χρόνος εκτελέσεως αυτού υπερβαίνει το 
μήνα απαραιτήτως κάθε τέλος του μηνός. 

7. Δελτία απασχολήσεως μηχανημάτων μπορεί να εκδίδονται και 
για την εκτέλεση έργων για λογαριασμό των πελατών της Δ.Ε.Υ.Α.Ρ. 

8. Τα Δελτία Απασχολήσεως Μηχανημάτων είναι προαριθμη- 
μένα. 

9. Η τεχνική υπηρεσία είναι επίσης υποχρεωμένη να τηρεί και να εκ¬ 
δίδει Δελτίο Απασχολήσεως Προσωπικού για τα εκτελούμενα από αυ¬ 
τήν έργα (επενδύσεις). Τα Δελτία αυτά εκδίδονται σε τριπλούν (3πλούν). 
Σημειώνεται σε αυτά το έργο και ο κωδικός αριθμός αυτού και αναλυ¬ 
τικά ο χρόνος απασχολήσεως σε ημερομίσθια κατά ημερομηνία και ειδι¬ 
κότητα προσωπικού. Τα Δελτία αυτά είναι προαριθμημένα. 

10. Το Δελτίο Απασχολήσεως Προσωπικού εκδίδεται μετά το πέρας 
του έργου και αν ο χρόνος εκτελέσεως αυτού υπερβαίνει το μήνα απα¬ 
ραιτήτους κάθε τέλος του μηνός. 

11. Το πρωτότυπο Δελτίο Απασχολήσεως Προσωπικού, το οποίο φέ¬ 
ρει τις υπογραφές του υπευθύνου του έργου και του επιβλέποντος μηχα¬ 
νικού, διαβιβάζεται στο Λογιστήριο. 

12. Το πρώτο αντίγραφο προορίζεται για το φάκελο του έργου, ενώ 
το δεύτερο αντίγραφο παραμένει ως στέλεχος στα χέρια της τεχνικής 
υπηρεσίας που το εξέδωσε. 

13. Δελτία Απασχολήσεως Προσωπικού μπορεί να εκδίδονται και 
για την εκτέλεση έργων για λογαριασμό των πελατών της Δ.Ε.Υ.Α.Ρ. 

14. Η τεχνική υπηρεσία της Δ.Ε.Υ.Α.Ρ. στο τέλος κάθε μηνός κα¬ 
ταρτίζει ανακεφαλαιωτικό Δελτίο Κόστους Έργου με βάση τα παραστα¬ 
τικά στοιχεία που βρίσκονται στο φάκελο κάθε έργου (δηλαδή, Δελτία 
Παραγγελίας, Δελτία Εξαγωγής, Δελτία Απασχολήσεως Μηχανημά¬ 
των και Δελτία Απασχολήσεως Προσωπικού). . 

15. Το Ανακεφαλαιωτικό Δελτίο Κόστους εκδίδεται εις τριπλούν 
«(3πλούν). Στο Δελτίο αυτό, που είναι προαριθμημένο, αναφέρεται το 

έργο και ο κωδικός αριθμός αυτού, όπως επίσης η ημερομηνία ενάρ- 
ξεως εκτελέσεως του έργου και η ημερομηνία πέρατος αυτού, αν εν τω 
μεταξύ έχει περατωθεί το έργο. 

16. Το Ανακεφαλαιωτικό αυτό Δελτίο Κόστους Έργου υπογράφεται 
από τον υπεύθυνο του Έργου και τον επιβλέποντα μηχανικό. Στο Ανα¬ 
κεφαλαιωτικό Δελτίο Κόστους Έργου αναφέρονται αναλυτικά όλα τα 
παραστατικά στοιχεία του φακέλου του έργου για τη χρονική περίοδο 
που καλύπτει το ανωτέρω Δελτίο. Το Δελτίο αυτό περιλαμβάνει τα στοι¬ 
χεία κόστους ενός μόνο έργου, εφόσον το έργο αυτό περατώθηκε μέσα 
στο χρονικό διάστημα ενός ημερολογιακού μήνα. 

17. Αν το έργο διαρκεί περισσότερο από μήνα, ή η έναρξη και το πέ¬ 
ρας αυτού εμπίπτουν σε διαφορετικούς ημερολογιακούς μήνες, τότε θα 
πρέπει να εκδοθούν τόσα Ανακεφαλαιωτικά Δελτία Κόστους-Έργου, 
όσοι οι ημερολογιακοί μήνες που μεσολαβούν από την έναρξη μέχρι το 
πέρας του Έργου. 

18. Η ίδια ακριβώς τακτική ακολουθείται και για το Δελτίο Απασχο¬ 
λήσεως Μηχανημάτων και για το Δελτίο Απασχολήσεως Προσωπι¬ 
κού. 

19. Το πρωτότυπο του Ανακεφαλαιωτικού Δελτίου διαβιβάζεται στο 
Λογιστήριο, για να συσχετισθεί με τα παραστατικά στοιχεία που έχει 
ήδη παραλάβει το Λογιστήριο, δηλαδή με τα αντίστοιχα Δελτία Παραγ¬ 
γελιών, Δελτία Εξαγωγής, Δελτία Απασχολήσεως Μηχανημάτων και 
Δελτία Απασχολήσεως Προσωπικού. Οι αριθμοί και οι ημερομηνίες των 
ανωτέρω στοιχείων μνημονεύονται στο Ανακεφαλαιωτικό Δελτίο Κό¬ 
στους Έργου. 

20. Το πρώτο αντίγραφο παραμένει για το φάκελο του Έργου και εί¬ 
ναι απαραίτητο να επισυνάπτονται σε αυτό όλα τα παραστατικά στοιχεία 
που μνημονεύονται στο Ανακεφαλαιωτικό Δελτίο. 

Το Δεύτερο αντίγραφο παραμένει ως στέλεχος γι’ αυτόν που το εξέ¬ 
δωσε. 

21. Τα Ανακεφαλαιωτικά Δελτία Κόστους Έργου μπορεί να αναγρά¬ 


φουν, εκτός από τους αριθμούς των παραστατικών στοιχείων, και την 
αξία που προκύπτει από αυτά, δηλαδή κόστος υλικών (Δελτίο Παραγγε¬ 
λίας, Δελτίο Εξαγωγής), κόστος απασχολουμένων μηχανημάτων (αντί¬ 
στοιχο Δελτίο), ημερομίθσια απασχολούμενου προσωπικού (αντίστοιχο 
Δελτίο). 

22. Τα ανωτέρω, όπως προαναφέραμε, ισχύουν για τα εκτελούμενα 
Έργα (Επενδύσεις). Δεν αποκλείεται ανάλογη εφαρμογή και στην περί¬ 
πτωση των εκτελουμένων έργων για λογαριασμό των πελατών. Στην 
περίπτωση αυτή όμως, πρέπει η τεχνική υπηρεσία (αρμόδιο γραφείο) να 
τηρεί σχετικούς κατά πελάτη φακέλους. Πάντως, για τα εκτελούμενα 
Έργα για λογαριασμό των πελάτων μπορεί να εφαρμοσθεί η διαδικασία 
του επόμενου άρθρου. 

Άρθρο 57. 

Λοιπά Παραστατικά. 

1. Οι πελάτες της Δ.Ε.Υ.Α.Ρ., για τις περιπτώσεις που αφορούν 
Έργα σχετικά με τη σύνδεση με δίκτυο υδρεύσεως ή τοποθέτηση υδρο- 
μετρητού ή μετατόπιση αυτού ή του δικτύου υδρεύσεως, υποβάλουν 
σχετική προς τη Δ.Ε.Υ.Α.Ρ. αίτηση. Στο έντυπο αυτό της αιτήσεως ση¬ 
μειώνονται στοιχεία της εξακριβώσεως και του προϋπολογισμού του έρ¬ 
γου, όπως και στοιχεία για το οριστικό κόστος αυτού. 

2. Το Οριστικό Κόστος διαμορφώνεται από την αξία των υλικών που 
χρησιμοποιήθηκαν και τα ημερομίσθια του προσωπικού που απασχολή¬ 
θηκε. Η τεχνική υπηρεσία γνωρίζει, από το Δελτίο Εξαγωγής ή το Δελ¬ 
τίο Παραγγελίας, τα υλικά που χρησιμοποιήθηκαν και συνεπώς και την 
αξία αυτών. Οπωσδήποτε όμως η αξία αυτών είναι γνωστή στο Λογι¬ 
στήριο. Ως προς τα ημερομίσια δεν παρουσιάζεται πρόβλημα. 

3. Η Αίτηση αυτή του πελάτη με τα στοιχεία του οριστικού κόστους 
διαβιβάζεται στο Λογιστήριο, για να διενεργήσει τις σχετικές λογιστικές 
εγγραφές. Η αξία των υλικών χρεώνεται στον πελάτη προσαυξημένη 
κατά ποσοστό που ορίζει σχετική απόφαση του Διοικητικού Συμβουλίου 
της Δ.Ε.Υ.Α.Ρ. 

4. Με την περιγραφομένη ανωτέρω έννοια, η Αίτηση του πελάτη 
αποτελεί παραστατικό στοιχείο για το Λογιστήριο. 

5. Για την Αίτηση πελάτου για τη σύνδεση με τους υπονόμους που 
είναι ιδιόγραφη, συντάσσεται από την .Τεχνική Υπηρεσία ιδιαίτερο 
έντυπο κοστολογίου του Έργου συνδέσεως με υπονόμους. Στο κοστολό¬ 
γιο αυτό αναφέρεται, εκτός από τα στοιχεία του πελάτη, τα υλικά που 
χρησιμοποιήθηκαν, τα ημερομίσθια του προσωπικού καί ο χρόνος απα¬ 
σχολήσεως μηχανημάτων. 

6. Η αξία των υλικών είναι γνωστή από τα αντίστοιχα Δελτία Πα¬ 
ραγγελιών ή Δελτία Εξαγωγής. Για τα ημερομίσθια κάι το χρόνο απα¬ 
σχολήσεως των μηχανημάτων, η Τεχνική Υπηρεσία έχει τα Δελτία 
Απασχολήσεως Προσωπικού και τα Δελτία Απασχολήσεως Μηχανη¬ 
μάτων ή αν δεν τηρεί τα Δελτία αυτά για τα έργα που εκτελούνται για 
λογαριασμό του πελάτη μπορεί να σημειώνει, πάνω στο κοστολόγιο του 
έργου συνδέσεως με υπονόμους, το χρόνο απασχολήσεως του μηχανή¬ 
ματος, το δικαιούχο και το σχετικό τιμολόγιο. Επίσης με την ευθύνη της 
τεχνικής υπηρεσίας σημειώνεται και ο αριθμός των ημερομισθίων. · 

7. Το πρωτότυπο του Κοστολογίου Έργου Συνδέσεως με Υπονόμους 
διαβιβάζεται, αφού προηγουμένως υπογραφεί από τον. υπεύθυνο Προϊ¬ 
στάμενο στο Λογιστήριο για τη διενέργεια των σχετικών λογιστικών εγ¬ 
γραφών. 

8. Το αντίγραφο παραμένει ως στέλεχος στην υπηρεσία που το εξέ¬ 
δωσε. Το κοστολόγιο του έργου εκδίδεται εις διπλούν (2πλούν). Και το 
κοστολόγιο αυτό αποτελεί παραστατικό στοιχείο για το Λογιστήριο. 

Κεφάλαιο Ζ'. 

Τελικές Διατάξεις.· 

Άρθρο 58. 

Διαφύλαξη Αρχείου. 

1. Όλες οι υπηρεσίες της Δ.Ε.Υ.Α.Ρ. είναι υποχρεωμένες να διαφυ¬ 
λάσσουν το αρχείο των δικαιολογητικών και παραστατικών τους στοι¬ 
χείων, που λαμβάνουν και εκδίδουν, τουλάχιστον για μία πενταετία, 
εκτός αν εκκρεμεί διαχειριστικός έλεγχος ή κάποια δικαστική έρευνα. 

2. Δικαιολογητικά ή παραστατικά στοιχεία, τα δεδομένα των 
οποίων, κατόπιν σχετικού ελέγχου, απεικονίζονται στα βιβλία της Επι- 
χειρήσεως, μπορεί να διαφυλάσσονται και για μικρότερο της πενταετίας 
χρόνο, εφόσον έχει διενεργηθεί ο τακτικός διαχειριστικός έλεγχος και 
δεν εκκρεμεί κάποια δικαστική, έρευνα. Η καταστροφή αυτών γίνεται 
■ κατόπιν αναλυτικής εισηγήσεως του αρμοδίου Διευθυντή, έγκριση του 

Γενικού Διευθυντή και απόφαση του Διοικητικού Συμβουλίου. 

3. Μετά την παρέλευση της πενταετίας με αναλυτική εισήγηση του 
αρμόδιου Διευθυντή και έγκριση του Γενικού Διευθυντή αποφαίνεται το 
Διοικητικό Συμβούλιο για την καταστροφή του αρχείου των δικαιολο- 
γητικών και των παραστατικών και τον τρόπο καταστροφής του. 

4. Τα Λογιστικά βιβλία του άρθρου 40 παράγρ. 3 και το βιβλίο του 
άρθρου 42 διαφυλάσσονται για δέκα χρόνια. Για την καταστροφή αυτών 
απαιτείται εισήγηση του αρμόδιου Διευθυντή, έγκριση του Γ ενικού Διευ¬ 
θυντή κάι απόφαση του Διοικητικού Συμβουλίου. 

5. Ο χρόνος διατηρήσεως του αρχείου των δικαιολογητικών, παρα¬ 
στατικών και βιβλίων μπορεί να παραταθεί με απόφαση του Διοικητικού 
Συμβουλίου, κατόπιν σχετικής εισηγήσεως του Γενικού Διευθυντή. 

6. Τα βιβλία - πρωτόκολλα, μητρώα υδρομετρητών και πελατών, 
μητρώα μηχανημάτων, βιβλία απογραφών και Ισολογισμών, βιβλία 
Πρακτικών Διοικητικού Συμβουλίου και άλλων επιτροπών και συμβου¬ 
λίων, όπως και άλλα ειδικά βιβλία με εισήγηση του αρμόδιου κατά περί¬ 
πτωση Διευθυντή, διαφυλάσσονται για αόριστο χρόνο και για τριάκοντα 
έτη τουλάχιστο. 

Άρθρο 59. 

Υπογραφή εγγράφων και σφράγιση. 

1. Τα έγγραφα Υπηρεσιακού χαρακτήρα υπογράφονται από το Γε¬ 
νικό Διευθυντή μόνο όταν έχει δοθεί σχετική εξουσιδότηση από το Διοι¬ 
κητικό Συμβούλιο, άλλως υπογράφονται από τον Πρόεδρο του Διοικητι¬ 
κού Συμβουλίου ή τον αναπληρωτή του, κατά τις διατάξεις της νομοθε¬ 
σίας, που διέπει την Δ.Ε.Υ.Α.Ρ. 

3. Εσωτερικά Υπηρεσιακά Έγγραφα υπογράφονται από τους αρμό¬ 
διους Διευθυντάς, αφού προηγουμένως έχουν υπογραφεί από τον Προϊ¬ 
στάμενο της αντίστοιχης Υπηρεσίας.. 

4. Ο Ισολογισμός κάθε χρήσεως και οι ετήσιες οικονομικές καταστά¬ 
σεις που συνοδεύουν αυτόν υπογράφονται από τον Προϊστάμενο του Λο¬ 
γιστηρίου, το Διευθυντή Διοικητικής και Οικονομικής Υπηρεσίας, το 
Γ ενικό Διευθυντή, τον Πρόεδρο του Διοικητικού Συμβουλίου και ένα ει¬ 
δικά εξουσιοδοτημένο από το Διοικητικό Συμβούλιο Σύμβουλο. 

5. Τα ταμιακά, συμψηφιστικά και άλλα παραστατικά των συναλλα¬ 


γών και οικονομικών πράξεων στοιχεία, που εκδίδονται από τις υπηρε¬ 
σίες της Επιχειρήσεως, υπογράφονται σύμφωνα με τις οικείες διατάξεις 
του παρόντος Κανονισμού καιοπωοδήποτε από τον αρμόδιο Διευθυντή. 

6. Τα υπηρεσιακά έγγραφα που υπογράφονται από το Γενικό Διευθυ¬ 
ντή ή τον Πρόεδρο του Διοικητικού Συμβουλίου πρέπει να φέρουν υπο¬ 
χρεωτικά και την επίσημη σφραγίδα της Επιχειρήσεως. 

7. Στα Εσωτερικά Υπηρεσιακά Έγγραφα πρέπει κάτω των υπογρα¬ 
φών να σημειώνεται με σφραγίδα το ονοματεπώνυμο και η ιδιότητα του 
υπογράφοντος. 

8. Ο Γενικός Διευθυντής μπορεί να απαιτήσει, πριν από την υπο¬ 
γραφή ενός εγγράφου, να υπογράψουν αυτό τόσο ο Διευθυντής όσο και ο 
Προϊστάμενος της αντίστοιχης Υπηρεσίας. 

Άρθρο 60. 

Αναπλήρωση Προϊστάμενου Διοικητικής και Οικονομικής Υπηρε¬ 
σίας. 

Ο Διευθυντής Διοικητικής και Οικονομικής Υπηρεσίας μπορεί να 
αναπληρώσει στα καθήκοντά του τόσο τον Προϊστάμενο Διοικητικής 
όσο και τον Προϊστάμενο Οικονομικής Υπηρεσίας ή και αμφοτέρους, μέ^ 
χρι πληρώσεως των αντιστοίχων θέσεων. 

Άρθρο 61. 

Υποδείγματα εντύπων. 

Υποδείγματα των προβλεπόμενων από τον παρόντα Κανονισμό εντύ¬ 
πων που αναφέρονται στο Κεφάλαιο των ειδικών διατάξεων για τη δια¬ 
χείριση της Επιχειρήσεως παρατίθενται συνημμένα στον παρόντα Κανο¬ 
νισμό. 

Άρθρο 62. 

Ο παρών Κανονισμός Λειτουργίας και Διαχειρίσεως τίθεται σε ισχύ 
δέκα ημέρες από την ολοκλήρωση του ελέγχου και την έγκρισή του από 
το Νομάρχη, σύμφωνα με το άρθρο 21 παράγραφος 1 του Ν. 1069/ 
1980. 

